title: Talo puiston laidalla

text: Ilmestyessään elokuva keräsi todella paljon kritiikkiä, mikä johtui sen tavasta esittää alastomuus ja väkivalta täysin peittelemättömästi. Britanniassa elokuva päätyi nopeasti kiellettyjen elokuvien kuuluisalle "video nasty" -listalle. Elokuva kiellettiin myös monessa muussa maassa vaikka kielto onkin sittemmin useimmissa maissa poistettu. Elokuva yritettiin tuoda myös Suomeen nimellä "Talo puiston laidalla", mutta Valtion elokuvatarkastamo kielsi sen ennakkotarkastuksessa kokonaan (ikäraja: KK - Kokonaan Kielletty) vuonna 1986. Täyskielto raukesi vasta vuonna 1.1.2001 kuvaohjelmien tarkastusta koskevan lakimuutoksen tultua voimaan.. Nykyään elokuva on saatavilla myös suomenkielisenä laitoksena Firebox OY:n levittämänä englanninkielisellä nimellään "The House on the Edge of the Park". Britanniassakin elokuva on saatavilla, tosin raskaasti, 11 minuuttia leikattuna versiona.


title: Talo puiston laidalla

text: Talo puiston laidalla on yksi Ruggero Deodaton tunnetuimmista ja arvostetuimmista elokuvista, tosin se on myös hyvin kiistelty ja usein kyseenalaistettu elokuva. Elokuvan on nähty käsittelevän samoja teemoja kuin Deodaton kannibaalielokuvatkin, yhteiskunnallisia ja sosiaalisia ristiriitoja. Telviksen filmioppaan arvostelussa elokuvaa kuvataan "häiriintyneeksi jännäriksi", jonka tunnelma on "inhottava". Elitistin arvostelija Jari Mustonen kirjoittaa:


title: Talo puiston laidalla

text: Toisaalta esimerkiksi elokuvan loppuratkaisua on toisinaan pidetty tökerönä, ja elokuvaa itsetarkoituksellisen väkivaltaisena ja eksploitatiivisena. Siltikin, matalasta arvosanasta (puolitoista tähteä viidestä) huolimatta esimerkiksi Allmovien kriitikko Donald Guarisco arvostelun yleissävy on melko positiivinen niin näyttelijöiden suoritusten, käsikirjoituksen kuin yleisvaikutelmankin osalta; tosin Guarisco toteaa elokuvan ensivaikutelmalla "lupailevan saastaa, ja tämän se toteuttaakin".


title: Talo puiston laidalla

text: "Video-oppaassa" vuodelta 1994 Bello Romano kutsuu elokuvaa väkivaltaiseksi, painostavaksi ja sadistisen raa’aksi yhden asian eksploitaatioelokuvaksi. Hän antaa sille kaksi tähteä viidestä, mikä vastaa sanallista arviota ”keskinkertainen”.* Useiden arvostelujen keskiarvo


title: Peter Banks

text: Peter Banks (Peter William Brockbanks) (15. heinäkuuta 1947 Lontoo – 7. maaliskuuta 2013) oli brittiläinen kitaristi. Hänet tunnetaan erityisesti Yes-yhtyeen alkuperäisenä kitaristina vuosilta 1968–1970. Hän soitti yhtyeen ensimmäisillä albumeilla "Yes" (1969) ja "Time and a Word" (1970).


title: Peter Banks

text: Banksin ensimmäinen tunnetumpi yhtye oli psykedeliavaikutteinen The Syn, joka teki vuonna 1967 kaksi singleä ”14 Hour Technicolour Dream”/”Flowerman” ja ”The Gardener and The Flowers”. Sen kokoonpanoon kuului Yesin toinen perustajajäsen, basisti Chris Squire.


title: Peter Banks

text: The Synin rinnalle syntyi toinen kokoonpano Mabel Greer’s Toyshop, johon Banks ja Squire myös kuuluivat. Kokoonpano muuttui ja siihen tulivat mukaan laulaja Jon Anderson, kosketinsoittaja Tony Kaye ja rumpali Bill Bruford. Kesäkuussa 1968 Banks liittyi lyhyeksi ajaksi The Neat Change -nimiseen kokoonpanoon. Kitaristi-laulaja Clive Baileyn lähtiessä The Syn/Mabel Greer’s -yhdistelmästä Banks palasi elokuussa 1968 Andersonin ja Squiren kehittäessä uusia ideoita kokoonpanon musiikista. Ideoiden myötä haluttiin uusi nimi. On sanottu, että Banks olisi keksinyt nimen Yes.


title: Peter Banks

text: Banks erotettiin Yesistä "Time and a Word" albumin äänitysten jälkeen. Banks oli tyytymätön vähentyneeseen osuuteensa albumilla käytettyjen orkesterisovitusten vuoksi, jotka paljolti noudattivat Banksin ja Kayen kitara- ja kosketinsovituksia. Tähän aikaan levinneet ilmaukset siitä, että Banks ei kehittynyt riittävästi muun yhtyeen mukana, on asetettu myöhemmin kyseenalaiseksi, sillä Yes tuli tunnetuksi alusta lähtien nimenomaan soittotaidostaan.


title: Peter Banks

text: Yesin jälkeen Banks soitti joitakin sessioita muun muassa Blodwyn Pig -yhtyeen kanssa.. Näiden jälkeen hän perusti Flash-kokoonpanon, joka julkaisi vuosina 1972–1973 kolme albumia "Flash", "In The Can" ja "Out Of Our Hands" saaden hyviä arvosteluja. Yhtyeen hajottua Banks teki sooloalbumin "Two Sides of Peter Banks".


title: Peter Banks

text: Banks teki Yes-yhtyeen tribuuttialbumille "Tales from Yesterday: Yes Tribute" (1995) uuden version "Time & Word" -albumin kappaleesta ”Astral Traveler”.


title: Peter Banks

text: Hän oli mukana Yesin varhaiseen musiikkiin liittyvissä albumiprojekteissa.


title: Peter Banks

text: 7. maaliskuuta 2013 Banks löydettiin kodistaan kuolleena, kun hän ei ollut saapunut sovittuun äänityssessioon.


title: Luettelo naisavaruuslentäjistä

text: Seuraavassa luettelo avaruudessa käyneistä naispuolisista avaruuslentäjistä. Luettelo on järjestetty ensilennon ajankohdan mukaan nousevaksi.


title: Henry Haapalainen

text: Henry Haapalainen (s. 20. kesäkuuta 1945 Parikkala) on suomalainen laulaja ja lauluntekijä. Hän johti perustamaansa levy-yhtiö Fonovoxia vuosina 1970–1979.


title: Henry Haapalainen

text: Haapalaisen sävellyksiä oli mukana usein Syksyn Sävelessä. Näitä olivat muun muassa vuosina 1968 ja 1969 Arto Vilkon esittämät ”Miksi leikit vain” ja ”Viimein saan nähdä auringon” sekä vuonna 1970 Matti Eskon esittämä ”Tietää saat viimeinkin”. Vuonna 1975 Syksyn Sävelessä oli mukana Fonovoxin tunnetuin artisti Salomon Haapalaisen sävellyksellä ”Unisatu”.


title: Henry Haapalainen

text: Haapalainen itse levytti Fonovoxille albumin "Jouluyö" (Fonovox, 1972) ja yhteislevyn "Kotimainen sarja 1" Salomonin kanssa (Fonovox, 1973) sekä joitakin yksittäisiä kappaleita. Fonovox kaatui konkurssiin vuoden 1979 alussa. Haapalainen jatkoi muusikonuraansa tekemällä lastenlauluja salanimellä Sakari Wirta. Hän on myös laatinut ristikoita ja kustantanut ristikkolehtiä.


title: Atlantiksen kostajat

text: Atlantiksen kostajat (alkuperäinen italiankielinen nimi "I Predatori di Atlantide", tunnetaan myös useilla englanninkielisillä nimillä kuten "The Atlantis Interceptors" ja "Raiders of Atlantis") on Ruggero Deodaton ohjaama post-apokalyptinen toimintaelokuva vuodelta 1983. Se on ottanut paljon vaikutteita 1980-luvun alun sci–fi-toimintaelokuvista "Hurrikaani", "Asfalttisoturi" ja "Pako New Yorkista".


title: Atlantiksen kostajat

text: Elokuva kertoo tiedemiehistä, jotka vahingossa aiheuttavat Atlantiksen nousemisen meren pohjasta pinnalle. Rauhansa loukkaamisesta suivaantuneet atlantislaiset moottoripyöräjengit alkavat riehua ympäri Floridaa, jolloin kaksi rikollista, Mike ja Washington, päättävät yhdessä tiedemiesten kanssa estää tuhon laajenemisen.


title: Atlantiksen kostajat

text: Atlantiksen kostajat sijoittuu vuoteen 1994. Elokuvan alussa kaksi rikollista, muslimiksi vastikään kääntynyt Washington (ja joka siksi haluaisi ihmisten kutsuvan häntä nimellä Mohammed) ja Mike Ross tekevät kidnappauksen Miamin lähistöllä. Saamansa palkkion turvin he päättävät lähteä rentoutumaan veneilyreissulle. Rentoutuminen kuitenkin keskeytyy lyhyeen, kun öljynporauslautalta operoivat yhdysvaltalaistiedemiehet yrittävät nostaa neuvostoliittolaista sukellusvenettä pintaan. Vahingossa tiedemiehet kuitenkin nostavat pinnalle sukellusveneen mukana Atlantiksen. Uponneen mantereen nouseminen aiheuttaa valtavan hyökyaalloon joka kaataa öljynporauslautan. Tsunamista kuin ihmeen kaupalla selvinneet Washington ja Mike päätyvät nostamaan joukon selvinneitä tiedemiehiä omaan veneeseensä.


title: Atlantiksen kostajat

text: Kun joukkio saapuu takaisin Miamiin, he saavat havaita että tsunamin tuhojen lisäksi kaupungissa on riehunut joukko terroristeja, jotka ovat polttaneet rakennukset ja tappaneet kaikki kiinni saamansa ihmiset. Aseita sattumalta löytänyt joukko myös joutuu välillä taisteluun terroristien kanssa, jotka paljastuvat atlantislaisiksi moottoripyöräjengiläisiksi. Atlantislaisten johtaja "kristallikallo" (Crystal Skull) on vihastunut ihmisiin, jotka ovat loukanneet vuosituhannet meren pohjassa maanneen Atlantiksen rauhaa – rangaistuksena on kuolema. Miken ja Washingtonin johdolla eloonjääneet kuitenkin aiheuttavat raskaita tappioita moottoripyöräjengiläisille, mutta lopulta näiden ylivoima alkaa tuottaa tulosta ja näyttää siltä, että atlantislaiset voittaisivat. Oudon, hieroglyfejä sisältävän kiven löytänyt tohtori Cathy Rollins kuitenkin aavistelee tietävänsä miten atlantislaisten hyökkäyksen voisi pysäyttää. Eloonjääneet aloittavat matkan kohti Atlantista.


title: Atlantiksen kostajat

text: Mike ja Washington etunenässä joukot onnistuvat varastamaan helikopterin, jolla he lähtevät kohti Atlantista. Cathy kuitenkin jää atlantislaisten vangiksi. Atlantikseen saavuttuaan taistelut jatkuvat edelleen, mutta lopulta "kristallikallo" saa surmansa ja Mike ja Washington tunkeutuvat muinaiseen katakombiin Atlantiksen keskustassa. Siellä he onnistuvat monien ansojen jälkeen pääsemään sen keskukseen, mistä he löytävät myös Cathyn, joka tosin on oudosti vangittuna valtavien lasiseinien taakse. Kaksikko saa Atlantiksen vajoamaan takaisin merenpohjaan, mutta Cathyä he eivät voi pelastaa. Tämän kehotuksesta kaksikko juoksee helikopterilleen ennen kuin Atlantis vajoaa lopullisesti. Viimeisenä yllätyksenä helikopterista löytyykin Cathy, joka ei muista tapahtuneesta mitään. Atlantiksen vajotessa takaisin mereen kolmikko lentää pois paikalta.


title: Atlantiksen kostajat

text: Lähde: IMDb


title: Atlantiksen kostajat

text: "Atlantiksen kostajilla" on tätä nykyä kulttimaine b-elokuvien harrastajapiireissä. Tämä johtuu suurelta osin sen juoneksi: vaikka juonta on vaikea ottaa vakavasti, elokuvaa ei ole tarkoitettu komediaksi. Monet kriitikot kuitenkin ovat kehuneet elokuvaa, koska se on moniin muihin vastaaviin elokuviin nähden suhteellisen hyvin tehty ja siinä on camp-henkeä. Esimerkiksi Elitistin kriitikko Markus Sorsa kirjoittaa:


title: Atlantiksen kostajat

text: Samaan tapaan Allmovien kriitikko Donald Guarisco kuvailee, että "Atlantiksen kostajat on hyvä esimerkki siitä, miten hauska eksploitaatiohalpis voi olla. [...] Ohjaaja Ruggero Deodato luo kieli poskessa -tunnelman, sekoittaen sankarihahmoihin mukaan viisaasti huumoria, eikä anna tarinan kääntyä liian vakavaksi, mikä on elokuvalle hyväksi." Pääasiassa tulitaisteluista koostuvaa elokuvaa on tosin moitittu myös itseään toistavaksi, ja tavanomaisten elokuvien standardeilla elokuvaa on useimpien mielestä mahdoton arvostaa.* Useiden arvostelujen keskiarvo


title: Kapin niemimaa

text: Kapin niemimaa () on 75 kilometriä pitkä kallioinen niemimaa Etelä-Afrikan lounaisosassa. Sen eteläpäässä sijaitsevat Hyväntoivonniemi ja Cape Point ja pohjoispäässä Pöytävuori ja Kapkaupunki.


title: Kapin niemimaa

text: Suuri osa niemimaasta kuuluu Pöytävuoren kansallispuistoon ().


title: AFC:n karsinnat jalkapallon maailmanmestaruuskilpailuihin 2010

text: AFC -maanosaliiton vuoden 2010 jalkapallon MM-kilpailujen karsinnat aloitettiin lokakuussa 2007 ja ne loppuivat syyskuussa 2009. Karsintoihin osallistui 43 maata, karsintojen neljä parasta selviytyi lopputurnaukseen, ja viidenneksi sijoittunut Bahrain karsi Oseanian voittajan Uuden-Seelannin kanssa paikasta lopputurnaukseen. Bahrain hävisi karsinnan yhteismaalein 0-1.


text: Ensimmäisellä kierroksella Aasian FIFA-rankingissa heikoiten sijoittuneet maat pelasivat kaksoisottelut pääsystä toiselle ja kolmannelle kierrokselle.


text: Toisella kierroksella pelasivat ensimmäisen kierroksen voittajista kahdeksan FIFA-rankingissa heikoiten sijoittunutta maata. Otteluparien voittajat selviytyivät kolmannelle kierrokselle.


text: Kolmannen kierroksen lohkovaiheeseen selviytyivät suoraan FIFA-rankingin parhaat Aasian maat, sekä 1. ja 2. kierroksilta lohkovaiheeseen selvinneet joukkueet. Jokaisen lohkon kaksi parasta joukkuetta jatkoivat neljännelle kierrokselle.


text: Neljännellä kierroksella kymmenen karsintojen parasta maata jaettiin kahteen lohkoon. Lohkojen kaksi parasta selviytyivät MM-lopputurnaukseen.


text: Viidennellä kierroksella kohtasivat neljännen kierroksen lohkovaiheen lohkoissaan kolmansiksi sijoittuneet joukkueet. Bahrain voitti otteluparin vierasmaalisäännön perusteella ja eteni AFC:n ja OFC:n väliseen karsintaan Aasian viidenneksi parhaana maana.


text: Viidennen kierroksen voittaja Bahrain selviytyi karsintaotteluihin OFC:n karsinnan voittajaa Uusi-Seelantia vastaan pelaamaan AFC:n ja OFC:n kesken jaetusta MM-lopputurnauspaikasta. Uusi-Seelanti voitti kaksoisottelun ja eteni MM-turnaukseen.


title: Petteri Similä

text: Petteri Similä (s. 9. huhtikuuta 1990 Oulu) on suomalainen jääkiekkomaalivahti, joka pelaa SaPKossa.


title: Petteri Similä

text: Similä pelasi neljä kautta Oulun Kärppien A- ja B-nuorissa. B-nuorissa otteluita kertyi 27, A-nuorissa kaudella 2008–2009 17 ottelua. Similä oli lisäksi voittamassa hopeaa A-nuorten Nordic Trophy -turnauksessa. Similä pelasi itse yhden ottelun torjuntaprosentilla 93,75. Similän ottelu oli Kärppien ensimmäisessä ottelussa Linköpings HC:ta vastaan. OHL-liigan Niagara IceDogs varasi Similän CHL Import Draftissa vuonna 2009, numerolla 21. Ennen tätä, NHL-seura Montreal Canadiens oli varannut Similän koko tilaisuuden viimeisenä pelaajana, numerolla 211.


title: Petteri Similä

text: 29. heinäkuuta IceDogs ilmoitti tehneensä sopimuksen Similän kanssa. Similä liittyi joukkueeseen elokuun keskivaiheilla ja oli joukkueensa mukana harjoitusleirillä 25. elokuuta. Tammikuussa 2010 Similä kaupattiin toiseen OHL-seuraan, Barrie Coltsiin. Coltsissa Similä ei kuitenkaan ehtinyt edes pelata, kun hän siirtyi samassa kuussa takaisin Suomeen, KalPaan. Similä sai tulikasteensa KalPan riveissä 4. joulukuuta 2010 Lukkoa vastaan. KalPa hävisi ottelun 2–7. Hän pelasi samalla kaudella myös neljä Mestis-ottelua SaPKossa. Kaudeksi 2011–2012 hän siirtyi Kiekko-Laseriin. Similä aloittikin kautensa Kiekko-Laserissa, mutta joukkueen konkurssin jälkeen hän vaihtoi Hokkiin, jossa pelasi seitsemän ottelua. Keväällä 2012 hän teki sopimuksen Jukureiden kanssa.


title: Petteri Similä

text: Loppukauden 2015–2016 hän oli lainassa KalPassa.


title: Petteri Similä

text: Similä valittiin mukaan Suomen alle 20-vuotiaiden jääkiekkomaajoukkueeseen vuoden 2010 nuorten maailmanmestaruuskisoihin. Hän pelasi turnauksessa kaksi ottelua.


title: Luettelo televisiosarjan Criminal Minds – FBI-tutkijat hahmoista

text: Tämä on luettelo televisiosarjan Criminal Minds – FBI-tutkijat hahmoista.


text:
Emily Prentiss (Paget Brewster) toimii Hotchin yksikössä. Hän osaa sujuvasti monia kieliä, kuten arabiaa ja venäjää ja omistaa mustan, Sergio-nimisen kissan. Prentiss teki 15-vuotiaana abortin. Sarjan kuudennella kaudella saadaan selville, että hän oli toiminut vakoilijana tekemässä profiilia IRAn terroristista, Ian Doylestä, esittäen tämän rakastajatarta. Tällöin hän käytti salanimeä Lauren Reunolds. Hän sai selville että Doylella oli poika, Declan. Tietäen, että Interpol tekisi mitä tahansa saadakseen Ian Doylen, Prentiss lavasti Declanin ja tämän hoitajan kuoleman. Sitten hän lavasti myös auto-onnettomuuden, jossa hän "kuoli". Interpol vangitsi Doylen Pohjois-Korealaiseen vankilaan, josta tämä pakeni ja sai tietää Laurenin, eli Emilyn, olevan elossa. Hän kidnappasi Prentissin, joka kertoi taistelun keskellä että Declan oli yhä elossa. Doyle puukotti häntä ja pakeni juuri kun FBI pääsi rakennukseen. Prentiss sai hengenvaarallisia vammoja, mutta selvisi. Pysyäkseen turvassa Doylelta hän, Hotch ja JJ kertoivat hänen kuolleen vammoihinsa. Seitsemännellä kaudella Prentiss palaa; Morgan ja Garcia olivat jäljittäneet Doylen ja Declanin. Napattuaan Doylen he huomasivat Declanin siepatuksi, jolloin Prentissin täytyi tulla takaisin auttamaan etsinnöissä.
David Rossi (Näyttelijänä Joe Mantegna) palasi yksikköön kolmannen tuotantokauden alussa. Hän kantaa Colt 1911 pistoolia.


text: David oli yksi BAU:n syntymiseen vaikuttaneita henkilöitä. Hän palasi BAU:hun auttaakseen ryhmää nappaamaan sarjamurhaajaa kolmannella tuotantokaudella. Rossilla on takana kolme avioliittoa jotka kaikki ovat päättyneet eroon. Entiset vaimot tulevat myös tutuksi sarjassa kukin vuorollaan.


text: Spencer Reid (Matthew Gray Gubler) toimii Hotchin yksikössä. Hänen älykkyysosamääränsä on 187. Sen lisäksi hänellä on eideettinen muisti ja hän pystyy lukemaan 20 000 sanaa minuutissa.


text: Reidiä kiusattiin nuorena koulussa. Kerran hänet houkuteltiin illaksi jalkapallokentälle, jossa hänet sidottiin alasti maalitolppaan. Hänen äidillään on skitsofrenia, ja hänen on ilmaistu pelkäävän sairastuvan itsekin. Toisella kaudella epäilty otti hänet vangikseen ja huumasi hänet erilaisilla huumeilla säästääkseen hänet kivulta (murhaajalla oli persoonallisuushäiriö). Reid selvisi elossa, mutta ajautui huumeiden käyttöön, josta kuitenkin pääsi ylitse. Reidillä havaittu Glock 17 tai 19 sekä Smith & Wesson 6x revolveri


text: Penelope Garcia (Kirsten Vangsness) työskentelee Hotchin yksikössä tekniikka analyytikkona. Hänellä on poikaystävä Kevin, ja hän on hyvin läheinen Morganin kanssa. Garcian äiti ja isä kuolivat hänen ollessaan 18-vuotias, minkä jälkeen hän imeytyi tietokoneiden maailmaan, ja yritti ilmeisesti hakkeroitua FBIn tiedostoihin. Häntä ei passitettukaan vankilaan, vaan hänet palkattiin tekniikoksi. Garcialla on hyvin räväkkä tyyli, ja hän pyrkii näkemään kaikissa jotain hyvää.


text: JJ (A.J. Cook) toimii Hotchin tiimissä mediatiedottajana. Hän tapaa usein myös omaisia ja julkaisee profiilit medialle. Hänellä on aviomies Will LaMontagne ja oma poika, Henry. JJ:n isosisko teki itsemurhan heidän ollessaan lapsia. Hän pelasi teininä jalkapalloa, mutta on haka myös tikanheitossa. Kuudennella kaudella hänet palkataan Pentagoniin, mutta palaa seitsemännellä kaudella ja saa ylennyksen profiloijaksi. Hän on Reidin hyvä ystävä, ja ainoa joka kutsuu häntä Spenceksi.


text:
Ashley Seaver (Rachel Nichols) liittyi tiimiin kuudennella kaudella, kun hänen apuaan tarvitaan perheellisen murhaajan tapauksessa. Hänen oma isänsä oli kuuluisa murhaaja. Tätä nykyä Seaver käyttää äitinsä tyttönimeä. Hän kouluttautuu profiloijaksi ja liittyy tiimiin. Seitsemännellä kaudella häntä ei enää nähdä, vaan hänen kerrotaan liittyneen Andy Swannin yksikköön.
Aaron Hotchner (Näyttelijänä Thomas Gibson) on yksikön johtaja. Hän on eronnut vaimostaan, Haleysta, jonka kanssa hänellä on yksi lapsi, Jack. Viidennellä tuotantokaudella eräs murhaaja, George Foyet, murhaa Haleyn. Hotchin pääaseena on Glock 19 ja vara-aseena Glock 26 pistooli. Hän kantaa aina kahta asetta.


text: Hotchilla on myös pikkuveli Sean.


text: Derek Morgan (Näyttelijänä Shemar Moore) toimii Hotchin yksikössä. Hänellä on musta vyö judossa. Myös Morganin isä oli poliisi. Morganin ollessa kymmenen hänen isänsä ammuttiin. Sarjan toisella kaudella paljastuu että häntä hyväksikäytettiin lapsena. Morganilla on ollut sekä Glock 17 että Sig Sauer P226 Vara-aseena hänellä on Glock 26


text:
George Foyet (C. Thomas Howell) alias Viikatemies (Kevin Baskin, Miles Holden, William Parker,
U.S. Marshal Victor Collins & Peter Rhea) oli tuottelias sarjamurhaaja . Häntä metsästettiin 10 vuotta Bostonissa. BAU-yksikkö sai hänet kiinni, mutta Foyet pakeni vankilasta. Hän menee Hotchnerin asunnolle ja sanoo: "Olisit tehnyt sopimuksen." Laukaus kuuluu, ja näyttö pimenee. Myöhemmin Foyet tappaa Hotchnerin ex-vaimon Haleyn, jonka jälkeen Hotchner tappaa George Foyetin


text: Mary Louise Breitkopfille syntyi poika, Frank (Keith Carradine). Mary Louise oli saksalainen maahanmuuttaja. Frank ei koskaan tiennyt hänen isästään mitään. He asuivat yhdessä Manhattanilla. Frank oli hyvin älykäs ja tästä syystä oli useita erityistarpeita. Jotta Mary Louisella olisi varaa huolehtia pojan tarpeista, Mary Louise turvautui prostituutioon; joskus omassa kodissaan, jolloin hänen poikansa oli todistamassa kohtaamiset. Frank kasvoi ja hänestä tuli seksuaalinen sadisti, ja kun hänen äitinsä kuoli (mahdollisesti Frankin käsissä), hän lähti kotoaan, matkustamaan ympäri Amerikkaa hänen perävaunussaan jossa myös tappaa ihmisiä.


title: Pompeiuksen kuuria

text: Pompeiuksen kuuria oli Pompeiuksen rakennuttama kuuria, joka sijaitsi Pompeiuksen teatterin yhteydessä, Roomassa.


title: Pompeiuksen kuuria

text: Rooman senaatti kokoontui tilapäisesti Pompeiuksen kuuriassa, sillä edellinen kuuria oli tuhoutunut tulipalossa eikä Julius Caesarin rakennuttama Curia Julia ollut vielä valmistunut. Kun senaatti piti kokoustaan Pompeiuksen kuuriassa, salaliittolaiset murhasivat siellä Caesarin vuonna 44 eaa.


title: Pompeiuksen kuuria

text: Gnaeus Pompeius Magnus päätti rakennuttaa vuonna 62 eaa sotasaalisrahoillaan Roomaan teatterirakennuksen sivurakennuksineen. Yksi sivurakennuksista oli kuuria, jonka sisälle hän laitatti patsaansa. Rakennuksen oli määrä korostaa rakennuttajansa mahtia. Teatteri säilyi vuosisatoja, mutta kuuria oli olemassa vain noin vuosikymmenen.


title: Pompeiuksen kuuria

text: Caesarin murha johti poliittisiin väkivaltaisuuksiin ja sisällissotaan. Sisällissodan voittaja, keisari Augustus poistatti rakennuksesta Pompeiuksen patsaan, minkä jälkeen se sytyteettin tuleen. Jäännösten päälle rakennettiin julkinen käymälä.


title: Pompeiuksen kuuria

text: Rakennus sijaitsi alueella, jonka nimi on nykyään Largo di Torre Argentina. Ensimmäiset kaivaukset tehtiin diktaattori Benito Mussolinin määräyksestä 1930- luvulla. Rakennelman perustukset on löydetty, mutta nykyään niiden yli kulkee katu ja raitiovaunulinja.


title: Pompeiuksen kuuria

text: Uusia kaivauksia tehtiin vuonna 2012. Tuolloin ilmoitettiin, että Caesarin kuolinpaikka olisi löydetty. Se olisi merkitty rakennuksen lattiaan ennen sen hävittämistä. Paikkaa suunniteltiin avattavaksi yleisölle vuonna 2013.


title: CONCACAF:n karsinnat jalkapallon maailmanmestaruuskilpailuihin 2010

text: CONCACAF-maanosaliiton vuoden 2010 jalkapallon MM-kilpailujen karsinnat aloitettiin helmikuussa 2008, ja ne loppuivat lokakuussa 2009. Karsintoihin osallistui 35 maata, joista kolme parasta pääsi 2010 MM-lopputurnaukseen ja neljäs karsi kisapaikasta viidenneksi tulleen kanssa.


text: Karsinnat pelattiin neljässä vaiheessa. Ensimmäisellä kierroksella FIFA-rankingissa heikoiten sijoittuneet maat pelasivat kaksoisottelut pääsystä toiselle kierrokselle, jonne pääsi suoraan alueen 13 parhaiten sijoitettua maata. Toisella kierroksella pelattiin kaksoisottelut pääsystä kolmannen kierroksen lohkovaiheeseen. Kolmannella kierroksella kunkin kolmen lohkon kaksi parasta selviytyivät neljännelle kierrokselle. Neljännellä kierroksella jäljellä olevat kuusi maata pelasivat kaksinkertaisen sarjan, jonka kolme parasta selviytyivät suoraan MM-lopputurnaukseen ja neljänneksi sijoittunut karsi CONMEBOL:n karsintojen viidenneksi sijoittunutta vastaan.


text:
Alueen 13. parasta joukkuetta selviytyivät suoraan 2. kierrokselle. Ensimmäiselle kierrokselle sijoilla 14.–24. oleville joukkueille arvottiin vastustajat sijoilla 25.–35. olevista joukkueista.
Karsintojen ensimmäisellä kierroksella CONCACAF:n alueen heikoiten FIFA-rankingissa sijoittuneet maat pelasivat kaksoisottelun pääsystä toiselle kierrokselle. Kolmessa otteluparissa pelattiin vain yksi ottelu, koska kaikki pelikentät eivät olleet FIFA:n vaatimusten mukaisia.


text: Costa Rica selviytyi karsintojen neljäntenä jatkokarsintaan Etelä-Amerikan viidettä Uruguayta vastaan. Uruguay selviytyi MM-lopputurnaukseen yhteismaalein 2-1.


title: Complete... Kaikki

text: Complete... Kaikki on Mana Manan kokoelma-albumi vuodelta 1996. Se kokoaa samalle levylle kaiken materiaalin mitä yhtye ehti äänittää ennen keulahahmonsa Jouni Mömmön itsemurhaa vuonna 1991. Kappaleet ovat levyllä myös ensi kertaa CD-muodossa. Ensimmäisen painoksen kokoelmasta julkaisi Rubber Rabbit Rock'N'Roll Records, myöhemmät painokset ovat Gaga Goodiesin ja Poko Recordsin yhteistyössä julkaisemia.


title: Complete... Kaikki

text: Kokoelma sisältää myös lyhyen Mana Mana -historian sekä kuvan "Totuus palaa" -albumin julkaisematta jääneen englanninkielisen version kannesta.


title: Complete... Kaikki

text:
Kaikki kappaleet säv./san: Jouni Mömmö, paitsi 14: Alanko & KoistinenKappaleet 1 & 2:Äänitys: Ari Hämäläinen, Studio Equaliz, Helsinki 1988
Tuotanto: Mana Mana ja Ari Hämäläinen


title: Complete... Kaikki

text:
Kappaleet 3-11Äänitys: Ari Hämäläinen, Studio Equaliz, Helsinki 1989
Tuotanto: Mana Mana ja Ari Hämäläinen


title: Complete... Kaikki

text:
Kappale 12. 5" split-single Dead Allison -yhtyeen kanssa, kappale "Hän on paha" alun perin samoista sessioista kuin "Totuus palaa" -LP:n kappaleet.Äänitys: Ari Hämäläinen, Studio Equaliz, Helsinki 1989
Tuotanto: Mana Mana ja Ari Hämäläinen


title: Complete... Kaikki

text: Kappaleet 13 & 14. Toisin kuin muut Mana Manan julkaisut, "Raptori"-singlellä on vaikutteita huumorimusiikista, A-puolen ollessa nimensä mukaisesti parodia tunnetusta suomalaisesta samannimisestä rap-yhtyeestä. B-puolen kappale "Suikki" on Neljä Ruusua -cover, sillä tässä vaiheessa yhtyeen johtaja Jouni Mömmö oli saanut idean tehdä cover-singlejä useista eri suomalaisen viihdemusiikin edustajista. Mömmön ennenaikaisen kuoleman vuoksi "Suikki" jäi kuitenkin ainoaksi cover-kappaleeksi.


title: Complete... Kaikki

text:
"Raptorin" sävelmä on mukailtu Kraftwerkin kappaleesta "The Robots"."Suikki" on Neljä Ruusua -cover lievästi muokatuin sanoin.Äänitetty Joensuussa 1990
Tuotanto: Mana Mana


title: Complete... Kaikki

text: Kappaleet 15 – 18.


title: Complete... Kaikki

text: Yhtyeen oli tarkoituksena äänittää "Totuus palaa" -albumi myös englanninkielisenä. Sessiot kuitenkin epäonnistuivat, ja neljä englanniksi äänitettyä kappaletta julkaistiin ensi kerran vasta "Complete... Kaikki"' -kokoelmalla. Kappaleiden pohjina ovat samat versiot kuin "Totuus palaa" -albumillakin, ne on vain miksattu ja laulettu uudelleen.Uudelleenmiksaus: Arto "Otra" Romppanen ja Ari Hämäläinen


title: Niilo Koljonen

text: Niilo Johannes Koljonen (21. syyskuuta 1927 Suojärvi – 16. maaliskuuta 2004 Helsinki) oli suomalainen yhteiskuntatutkija ja -vaikuttaja. Koljosen luoma yritysdemokratia-aate ja siihen liittynyt yhteiskunnallinen toiminta vaikuttivat 1960- ja 1970-lukujen taitteessa merkittävästi suomalaisen ammattiyhdistysliikkeen eheytymiseen ja hyvinvointiyhteiskunnan kehitykseen.


title: Niilo Koljonen

text: Koljosen isä oli suojärveläinen maalari. Hän kävi Sortavalan ja Joensuun lyseota. Elokuussa 1945 17-vuotias Koljonen ja hänen ystävänsä menivät salaa rajan yli Neuvostoliittoon käydäkseen Sortavalassa. Koljonen jäi kiinni, sai tuomion laittomasta rajan ylityksestä ja joutui olemaan viisi vuotta eri vankiloissa, vankileireillä ja karkotuksessa Siperiassa sekä Kazakstanissa. Hän pääsi palaamaan Suomeen vuonna 1950 ja aloitti opiskelun, jota rahoitti työskentelemällä ahtaajana satamassa. Hän opiskeli ensin Järan kansankorkeakoulussa Ruotsissa, valmistui Helsingin Yhteiskunnallisesta korkeakoulusta sosionomiksi vuonna 1953 ja yhteiskuntatieteiden kandidaatiksi vuonna 1957. Kandidaatintutkielmansa hän teki Neuvostoliiton kommunistisesta puolueesta. Hän suoritti myöhemmin jatko-opintoja Isossa-Britanniassa ja Yhdysvalloissa. Vuonna 1967 hän kävi Harvard Business Schoolin kahden kuukauden kurssin, jossa tutustuttiin Yhdysvaltain teollisuusyrityksiin ja ammattiyhdistystoimintaan.


title: Niilo Koljonen

text: Koljonen työskenteli vuosina 1959–1963 Osuustukkukaupan tiedotussihteerinä. Vuosina 1963–1967 hän oli Suomen Ammattijärjestön (SAJ) tutkimusosaston hoitaja. SAJ oli ”leskisläisten” sosiaalidemokraattien perustama SAK:n kanssa kilpaillut keskusammattijärjestö. Koljonen ei pitänyt pääsihteeri Jaakko Rantasen ja järjestösihteeri Olavi Järvelän tavasta johtaa SAJ:tä, sillä nämä jarruttivat tahallaan ammattiyhdistysliikkeen eheyttämisneuvotteluja, kiristivät jäsenliittoja tukemaan heidän linjaansa ja syyllistyivät taloudellisiin väärinkäytöksiin. Koljonen paljasti 14. lokakuuta 1967 julkaistussa ja paljon huomiota saaneessa "Uuden Suomen" haastattelussa, että SAJ oli saanut säännöllistä salaista rahoitusta Yhdysvaltain tiedustelupalvelu CIA:lta ja että Rantanen ja Järvelä olivat syyllistyneet useisiin rikoksiin. Hän vaati samalla Rantasen ja Järvelän erottamista. SAJ:n johto kiisti kaikki syytökset ja erotti Koljosen luottamuspulan vuoksi, mutta SAK:ssa paljastuksen katsottiin vain vahvistaneen jo pitkään vallinneet epäilyt. Paljastus myötävaikutti ammattiyhdistysliikkeen eheytymiseen, sillä SDP veti ulkopoliittisista syistä tukensa pois SAJ:ltä. Koljosen henkilökohtaiset motiivit paljastukseen ovat jääneet avoimiksi.


title: Niilo Koljonen

text: Koljonen työskenteli vuosina 1974–1984 Valtioneuvoston kanslian suunnitteluosastolla ja tutki yhteiskunnan demokratisoitumisprosesseja.


title: Niilo Koljonen

text: Koljosen pääteos oli SAJ:n palveluksessa syntynyt "Työntekijä ja yritysdemokratia" (1966). Kirjassa Koljonen esittää, että "esimies-alainen-suhde on tosiasiassa yksilön vapauden vihollinen. Yritysten tehokkuus kärsii tästä", ja "Taloudellisen vallan keskittyminen liian harvoihin käsiin on vierasta demokratialle". Kirjassa esitetään maailma, jossa koko yhteiskunnan ovat läpäisseet demokratia ja äänioikeus, mutta yritysmaailmassa eletään edelleen herra- ja alamais-ajattelun vankina. Koljonen kuvaa empiirisen aineistonsa pohjalta ihmisen motivaation kannalta hedelmällisimmät yritysmuodot, joissa jokainen työntekijä on "sisäinen yrittäjä", joka työskentelee yhteisen päämäärän hyväksi. Kirjan esipuheen on kirjoittanut Mauno Koivisto. Koljonen julkaisi 1970-luvulla tutkimuksia myös virastodemokratiasta.


title: Niilo Koljonen

text: Koljosen perustamaan Yritysdemokratia-yhdistykseen kuului muun muassa Tarja Halonen. Yhdistyksen aineiston julkistamista ja digitalisointia on tukenut Kansan Sivistysrahasto, Teräsmiesten Opintorahasto (Pertti Paasio, Jukka Hako ja Heikki Kajanto). Digitoitu materiaali sisältää muun muassa Koljosen kirjan "Työntekijä ja Yritysdemokratia" alkuperäisen käsikirjoituksen (1966).


title: Niilo Koljonen

text: Koljonen kirjoitti nuoruutensa vankileirikokemuksista muistelmakirjan "Suomalainen vankileiriraportti", joka julkaistiin postuumisti vuonna 2011. Kirjassa hän antaa Gulag-järjestelmästä tietoja, jotka ovat myöhemmin saaneet vahvistusta eri maissa julkaistuista teoksista. Koljonen kokosi teokseensa aineistoa myös haastattelemalla muita leireillä olleita. Suojelupoliisi takavarikoi Koljosen käsikirjoituksen 1954, eikä se siten ehtinyt ilmestyä ulkomailla, kuten oli tarkoitus, ja Koljonen pidätettiin. Vuonna 1958 Tammen oli tarkoitus julkaista teos, mutta ilmestyminen ei toteutunut. Teoksen sensurointiin liittyvistä tapahtumista ja syistä ei ole tietoa. Koljonen oli ensimmäinen suomalainen, joka laati Neuvostoliiton vankileirien sijainneista yksityiskohtaisen kartan. Kirjailija Sofi Oksanen julkaisi kartan vuonna 2012 Silberfeldt-kustantamonsa kautta Kansallisessa audiovisuaalisessa arkistossa.


title: Centaur-luokka (lentotukialus)

text: Centaur-luokka on toisen maailmansodan lopulla aloitettu Britannian kuninkaallisen laivaston kevyt lentotukialusluokka. Luokkaan kuului alun perin kahdeksan alusta, joiden kaikkien rakentaminen keskeytettiin sodan päättyessä. "HMS Monmouthin", "HMS Polyphemuksen", "HMS Arrogantin" ja "HMS Hermeksen" tilaukset peruttiin, ja neljä jäljelle jäänyttä alusta jäivät odottamaan telakoille päätöksiä kohtalostaan.


title: Centaur-luokka (lentotukialus)

text: Alusten merkittävin ero aiempiin luokkiin verrattuna oli kaksi kertaa tehokkaampi voimanlähde, joka mahdollisti toimimisen nopeiden osastojen kanssa. Alukset olivat jälleen paremmin suojattuja. Ammusvarastojen suojana oli kaksi tuumaa ja konehuoneiden suojana tuuma panssariterästä. Lisäksi aluksiin asennettiin tuuman paksuiset sisäiset panssarivyöt ja niiden sisätilojen jako suunniteltiin uudelleen.


title: Centaur-luokka (lentotukialus)

text: Lentokansi sekä hissit oli suunniteltu kestämään 30 000 paunaa painava lentokone. Hissien koko oli 54 kertaa 44 jalkaa. Aluksen keulaan asennettiin myös höyrykatapultti mahdollistamaan koneiden lähtö. Aluksessa oli ainoastaan yksi hangaarikansi, joka oli 16 jalkaa 6 tuumaa korkea kyeten varastoimaan kaikki suunnitteluaikana tulevat lentokoneet.


title: Centaur-luokka (lentotukialus)

text: Alusten aseistuksena oli neljä kaksiputkista 4,5 tuuman tykkiä, joten lentotukialusten omasuojassa oli palattu "HMS Ark Royalin" kaltaisiin aluksiin. Kaikkien lisäysten mahdollistamiseksi alusten runkoa laajennettiin aikaisempiin luokkiin nähden.


title: Centaur-luokka (lentotukialus)

text: "HMS Centaur", joka valmistui luokkansa ensimmäisenä, otettiin palveluskäyttöön 1954. Aluksen valmistuessa siinä ollut suora lentokansi muutettiin seuraavana puolena vuotena viistoksi. Seuraavat alukset "HMS Albion" ja "HMS Bulwark" muutettiin pian käyttöönoton jälkeen kommandotukilaivoiksi toimimaan helikopteritukilaivoina.


title: Centaur-luokka (lentotukialus)

text: Luokan viimeinen, 1959 valmistunut "HMS Elephant" nimettiin uudelleen "HMS Hermekseksi". Alus oli viimeinen valmistunut klassinen viistokantinen lentotukialus Kuninkaallisessa laivastossa ennen uusien Queen Elizabeth -luokan lentotukialusten valmistumista.


title: Centaur-luokka (lentotukialus)

text: "HMS Hermes" myytiin vuonna 1986 Intialle, jossa se palvelee ainakin vuoteen 2012 asti nimellä "INS Viraat".


title: Ylihärmän kirkko

text: Ylihärmän kirkko on puinen 24-kulmainen ristikirkko. Paanukaton keskeltä nousee sipulipäätteinen kattoratsastaja. Kirkon rakentaminen aloitettiin jo vuonna 1785 ilman virallista rakennuslupaa ajan voittamiseksi. Rakennuslupa heltisi 1786 jo silloin 14 kyynärän korkeuteen ehtineelle puolivalmiille kirkolle. Kirkko valmistui 1787 Antti Hakolan pojan Kaapo Hakolan suunnittelemana ja rakentamana.


title: Ylihärmän kirkko

text: Erillinen uusgoottilainen kellotapuli on rakennettu vuonna 1828. Kirkkorakennuksia ympäröi J. S. Sirénin suunnittelema vanha sankarihautausmaa. Kirkon lähellä sijaitsevat myös vanha pappila ja pitäjänmakasiini.


title: The Connells

text: The Connells on yhdysvaltalainen yhtye Raleighista, Pohjois-Carolinasta. Yhtye on toiminut vuodesta 1984 lähtien. Sen tunnetuin kappale lienee ”’74–’75”, joka julkaistiin singlenä vuonna 1993 ilmestyneeltä albumilta "Ring".


title: The Connells

text: Mike Connell perusti yhtyeen vuonna 1984 veljensä basisti David Connellin kanssa. Mukaan tulivat myös laulaja Dough MacMillan ja rumpali John Schultz. Loppuvuodesta George Huntley liittyi yhtyeeseen toiseksi kitaristiksi, eikä kestänyt kauan kun John Schultz lähti yhtyeestä ja tilalle tuli Johnny Questin entinen rumpali Peelee Wimberley. Tämä oli The Connellsin ”klassinen” kokoonpano.


title: Dan Berger

text: Dan Berger (s. 2. maaliskuuta 1965 Ohio) on yhdysvaltalainen sarjakuvakäsikirjoittaja ja sarjakuvapiirtäjä, joka tunnetaan työstään Turtlesin parissa.


title: Dan Berger

text: Berger valmistui sarjakuvapiirtäjäksi Cleveland Institute of Artista ja päätyi myöhemmin töihin Mirage Studiosille 1980-luvun lopulla. Hän aloitti kuitenkin sarjakuvien tekemisen Archie Comicsille vuonna 1989, kun Mirage antoi luvan Archien julkaista 1980-luvun televisiosarjaan pohjautuvaa sarjakuvaa "Teenage Mutant Ninja Turtles Adventures". Berger muun muassa loi sarjakuvaan hahmon nimeltä Merdude. Hahmo sai myöhemmin oman 3-osaisen minisarjakuvan vuonna 1993. Sittemmin vuodesta 1992 Berger pääsi työskentelemään Miragen kustantaman Turtles-sarjakuvan parissa, kun hän käsikirjoitti, kuvitti ja väritti alkuperäisen sarjakuvan numeron 45. 2000-luvulla Berger on toiminut "Tales of the TMNT" sarjakuvan parissa kuvittajana ja käsikirjoittajana. Lisäksi hänellä oli oma kolme numeroa kestänyt "Gutwallow" sarjakuva, jonka julkaisi Digital Webbing vuosina 2002–2003.


title: Manuel Marín

text: Manuel Marín González (21. lokakuuta 1949 Ciudad Real – 4. joulukuuta 2017) oli espanjalainen Espanjan sosialistinen työväenpuolueen poliitikko ja entinen Espanjan parlamentin alahuoneen puhemies vuosina 2004–2008. Marín oli myös pitkäaikainen Euroopan komission jäsen. Marín toimi väliaikaisena Euroopan komission puheenjohtajana Jacques Santerin johtaman komission jouduttua eroamaan 15. maaliskuuta 1999 komission toimintaan liittyvien väärinkäytösepäilyjen takia. Tätä ennen Marín toimi Santerin komissiossa Euroopan unionin ulkosuhteista vastaavana komissaarina ja samalla komission varapuheenjohtajana.


title: Manuel Marín

text: Koulutukseltaan Marín oli lakimies ja hän opiskeli Madridin yliopistossa.


title: Manuel Marín

text: Manuel Marín oli naimisissa ja hänellä oli kaksi lasta.


title: Itävallan käsipallomaajoukkue

text: Itävallan käsipallomaajoukkue edustaa Itävaltaa miesten kansainvälisissä käsipallo-otteluissa. Joukkuetta hallinnoi Itävallan käsipalloliitto. Joukkueen kotipelien peliasuun kuuluvat valkoinen paita ja punaiset housut.


title: Itävallan käsipallomaajoukkue

text: Itävallan suurimmat saavutukset käsipallossa ajoittuvat 1930-luvulle, jolloin lajia pelattiin vielä ulkokentillä. Tuolloin Itävalta voitti olympiahopeaa Berliinin kesäolympialaisissa 1936 ja MM-hopeaa vuoden 1938 MM-kisoissa.


title: Itävallan käsipallomaajoukkue

text: Itävalta teki ensiesiintymisensä EM-kisoissa vuonna 2010 isännöityään turnausta. Joukkue sijoittui 16 joukkueesta yhdeksänneksi.


title: Steve Morison

text: Steven William "Steve" Morison (s. 29. elokuuta 1983 Enfield, Englanti) on walesilainen jalkapalloilija. Hänen seuransa on englantilainen Norwich City. Pelipaikaltaan hän on hyökkääjä.


title: Steve Morison

text: Hän on pelannut Englannin C-maajoukkueessa ja Walesin maajoukkueessa. Hän pääsi edustamaan Walesin maajoukkuetta, koska hänen isoäitinsä oli syntynyt Walesissa.


title: Jorma Elovaara

text: Jorma Elovaara (s. 1946 Vampula) on suomalainen toimittaja. Hän on tullut tunnetuksi erityisesti Yleisradion toimittajana ja oli myöhemmin mukana Radio Cityssä. Myöhemmin hän on tehnyt ohjelmia helsinkiläiseen Lähiradioon.


title: Jorma Elovaara

text: Elovaara muistetaan omasta radio-ohjelmastaan "Vesimiehen aika" vuosina 1969–1971. Hän käsitteli ohjelmissaan ja myöhemmin julkaistuissa kirjoissaan esimerkiksi okkultismia, psykologisia rajatiloja, huumeita, homoseksuaalisuutta ja politiikkaa, joten hänet luetaan hippisukupolven guruksi. Vuonna 1971 Elovaara perusti oman kustantamon ja ryhtyi julkaisemaan "Tähti"-nimistä okkultista undergroundlehteä. Hän on toiminut myös lauluntekijänä; esimerkiksi Hectorin vuonna 1973 levyttämä ”Sisämaan retkellä” on hänen tekstinsä. Nuoruudessa hän perusti kotipaikkakunnalleen merirosvoradion Pentti Kemppaisen kanssa.


title: Aavikon Aku

text: Aavikon Aku ("Don Donald") on Aku Ankka -piirroselokuva vuodelta 1937. Se oli ensimmäinen, jossa Aku oli pääosassa; sivuosarooleja Akulla oli ollut jo vuodesta 1934.


title: Aavikon Aku

text: Elokuvassa Akun auto 313 nähtiin ensimmäisen kerran. Elokuvassa nähtiin myös Akun naisseuralaisena meksikolainen "Donna", jonka tilalle tuli myöhemmin Iines Ankka ("Daisy Duck").


title: Aavikon Aku

text: Animaattoreina toimivat Johnny Cannon, Al Eugster, Jack Hannah, Milt Schaffer ja Fred Spencer.


title: Tatjana Talyševa

text: Tatjana Andrejevna Talyševa (, s. 15. lokakuuta 1937 Barnaul, Altai, Neuvostoliitto) on neuvostoliittolainen olympiamitalisti ja yleisurheilija, jonka päälajit olivat pituushyppy ja 80 metrin aitajuoksu.


title: Tatjana Talyševa

text: Talyševa sijoittui Belgradin EM-kilpailuissa 1962 pituushypyssä yhdeksänneksi tuloksella 592 cm. Tokion 1964 olympialaisissa hän sijoittui pituushypyssä kymmenenneksi tuloksella 618 cm ja karsiutui 80 metrin aitajuoksun välierissä ajalla 10,9 s. Budapestin EM-kilpailuissa 1966 hän sijoittui pituushypyssä kuudenneksi tuloksella 633 cm. Méxicon 1968 olympialaisissa hän saavutti pituushypyssä pronssia tuloksella 666 cm ja sijoittui 80 metrin aitajuoksussa kahdeksanneksi ajalla 10,7 s.


title: Tatjana Talyševa

text: Sisäratojen EM-kilpailuissa Talyševa voitti Prahassa 1967 kultaa 4 × 1 kierroksen viestijuoksussa sekä sijoittui pituushypyssä neljänneksi tuloksella 626 cm.


title: System Software 6

text: System Software 6 tai System 6 on Applen kehittämä käyttöjärjestelmä Macintosh-tietokoneita varten. Se julkaistiin vuonna 1988 ja se kuuluu Mac OS -käyttöjärjestelmäperheeseen. Järjestelmä maksoi 49 dollaria. System 6 on monoliittinen käyttöjärjestelmä. Siihen kuului MultiFinder-ominaisuus, joka teki moniajon mahdolliseksi. System 6:n viimeisin versio julkaistiin vuonna 1991.


title: System Software 6

text: Uusi ominaisuus nimeltä MacroMaker tuli System 6:n mukana. Se teki mahdolliseksi hiiren ja näppäimistön syötteiden tallennuksen makroina. MacroMakerissa oli ainutlaatuinen käyttöliittymä, joka näytti videonauhurilta. MacroMakeria kritisoitiin, koska siihen oli kopioitu ominaisuuksia Microsoftin AutoMac III-ohjelmasta, joka oli jo silloin yleisesti saatavilla. MacroMaker ei toimi System 7:ssä, joka käytti AppleScriptiä.


title: System Software 6

text: Vanhemmissa Mac OS-käyttöjärjestelmissä oli Switcher-niminen ominaisuus, jonka avulla voitiin avata useita ohjelmia ja vaihdella niitä. Niitä ei kuitenkaan ajettu yhtä aikaa, joten kaikki ohjelmat ja ominaisuudet eivät toimineet siinä kunnolla. Switcher ei myöskään näyttänyt ohjelmia yhtä aikaa.


title: System Software 6

text: System 5- ja System 6 -käyttöjärjestelmissä oli MultiFinder-ominaisuus, jolla pystyttiin ajamaan useita ohjelmia kerralla. Se ei kuulunut käyttöjärjestelmään, mutta sen pystyi ostamaan Applelta. MultiFinderin käyttö yleistyi System 6:n myötä. MultiFinderin sai pois päältä tai päälle uudelleenkäynnistettäessä. Jos se otettiin pois päältä, Finder sulkeutui, kun käyttäjä avasi uuden ohjelman. Aktiivinen ohjelma pysyi aina päällimmäisenä.


title: System Software 6

text: System 6 tuki Apple ImageWriter LQ:ta ja PostScript-lasertulostimia. Uudet laitteistoajurit mahdollistivat ImageWriter LQ:n käytön AppleTalkin avulla lähiverkoissa, ja tuki myös erikokoisia papereita. System 6:n mukana tuli myös QuickerGraf, järjestelmäohjelma, joka nopeutti grafiikan piirtämistä näytölle Macintosh II:ssa. Sen ohjelmoija Andy Hertzfeld lisensoi sen Applelle ja Radius Inc:ille.


title: Carol McGreal

text: Carol McGreal on yhdysvaltalainen Aku Ankka -käsikirjoittaja. Hän on käsikirjoittanut yhdessä miehensä Patin kanssa monia sarjoja. Carol McGreal on yksi harvoista Aku Ankka -sarjakuvia kirjoittavista naisista.


title: Valentina Kozyr

text: Valentina Vasiljevna Kozyr (, s. 25. huhtikuuta 1950 Tšernivtsi, Ukrainan SNT, Neuvostoliitto) on entinen neuvostoliittolainen korkeushyppääjä ja olympiamitalisti.


title: Valentina Kozyr

text: Kozyr saavutti Méxicon 1968 olympialaisten korkeushypyssä pronssia tuloksella 180 cm. Sisäratojen EM-kilpailuissa Belgradissa 1969 hän sijoittui neljänneksi tuloksella 179 cm.


title: Valentina Kozyr

text: Valentina Kozyr avioitui kymmenottelun olympiavoittajan Nikolai Avilovin kanssa.


title: Tasavallankatu

text: Tasavallankatu on katu Kuopiossa Haapaniemellä. Kadun pituus on 2,5 km ja se on 2+2 kaistainen Kuopion eteläinen sisääntulotie. Kadun nopeusrajoitus on 50 km/h ja sillä on 5 liikennevalo-ohjattua risteystä. Kadun liikennemäärät ovat 20 000–30 000 ajoneuvoa vuorokaudessa. Tien varrelle aiotaan rakentaa K-Citymarket ja ABC-liikennemyymälä.


title: Tasavallankatu

text: Tietä käyttävät muun muassa linja-autolinjat 7, 10, 19, 20, 22 ja 23.


title: Timo Mäenpää

text: Timo Antti Uolevi Mäenpää (5. marraskuuta 1960 Tervakoski – 6. helmikuuta 2009) oli suomalainen muusikko. Hän nousi tunnetuksi voitettuaan Junnu Vainion lauluseuran Kotkan meripäiville vuonna 1994 järjestämän kappalekilpailun laulullaan ”Yläkerran Nestorin malja”.


title: Timo Mäenpää

text: Mäenpää julkaisi 1996 oman albumin Maailma on sekaisin. Ennen kaikkea hän oli aktiivinen iskelmien sanoittaja.


title: Timo Mäenpää

text: Tunnetuimpia Mäenpään tekstejä ovat esimerkiksi Beritin 1995 levyttämä ”Ystäväni muistathan” ja Lea Lavenin 1996 levyttämä ”Adios amigo”. Varsinaiselta työltään Mäenpää oli maanviljelijä.


title: Kustavi Elovaara

text: Erik Gustaf (Kustavi) Elovaara (ent. "Eriksson", 1. joulukuuta 1867 Alatornio – 31. toukokuuta 1935 Pyhäjärvi Ol.} oli Maalaisliiton kansanedustaja vuosina 1919–1922 Oulun eteläisestä vaalipiiristä.


title: Kustavi Elovaara

text: Elovaara kävi kuusi luokkaa keskikoulua ja suoritti kameraalitutkinnon Helsingin yliopistossa. Hän toimi Liperin vt. nimismiehenä ja oli maanviljelijä Pyhäjärvellä Ol. 1896–1935.


title: Keijo Kopra

text: Keijo Kalervo Kopra (s. 1942) on suomalainen teollisuusneuvos, joka tunnetaan parhaiten Vierumäen teollisuuden (nyk. Versowood) omistajana. Kopra omisti aiemmin sahan, jonka hän möi Yhtyneet Paperitehtaat Oy:lle. Nykyisen Teollisuusyrityksensä hän osti 1990. Tällä hetkellä Kopra on Versowood Group Oy:n hallituksen puheenjohtaja.


title: Savannituulihaukka

text: Savannituulihaukka ("Falco rupicoloides") on eteläisen Afrikan pesimälintu.


title: Savannituulihaukka

text: Linnun pituus on 29–37 cm, siipien kärkiväli 68–84 cm ja paino 160–330 g. Lajista tunnetaan kolme alalajia, joista eteläisin nimialalaji "rupicoloides" on isokokoisin, "arthuri" ja pohjoinen "fieldi" ovat pienikokoisempia. Höyhenpuvultaan se muistuttaa tuulihaukkaa mutta punertavaa väriä on vähemmän. Iiris on lähes valkoinen, mikä erottaa sen lähisukuisista lajeista.


title: Savannituulihaukka

text: Savannituulihaukat elävät eteläisessä Afrikassa, alalajit "arthuri" ja "fieldi" erillisellä alueella Tansanian pohjoisosista Keniaan, Somalian pohjoisosiin, Etiopiaan ja Eritreaan. Lajin elinympäristön ala on noin 3,2 miljoonaa neliökilometriä ja maailman populaation koko on 100 000–1 000 000 yksilöä.


title: Savannituulihaukka

text: Laji elää kuivilla savanneilla, puoliautiomailla ja ruohotasangoilla alavilta mailta aina 2 150 m korkeudelle vuoristoon.


title: Savannituulihaukka

text: Savannituulihaukat pesivät puissa tai pylväissä olevissa vanhoissa varislintujen pesissä. Naaras munii 2–7 munaa, tavallisesti neljä. Naaras hoitaa pääosan hautomisesta, joka kestää noin 32 päivää. Poikaset jättävät pesän lentokykyisinä 30–34 päivän ikäisinä ja itsenäistyvät noin neljän viikon kuluttua.


title: Savannituulihaukka

text: Ruokalistalla ylinnä ovat erilaiset isokokoiset hyönteiset. Se syö myös pikkulintuja, pikkujyrsijöitä, liskoja ja käärmeitä. Pyydystää saaliin yleensä maasta.


title: Ville Keynäs

text: Ville Keynäs (s. 6. maaliskuuta 1960 Helsinki) on suomalainen kääntäjä. Hänet tunnetaan ranskalaisen kirjallisuuden, erityisesti kirjallisen leikittelyn ja verbaalisen runsautensa takia "mahdottomana käännettävänä" pidetyn kirjallisuuden suomentajana. Lisäksi hän on yksi Aku Ankan kääntäjistä.


title: Ville Keynäs

text: Keynäs on saanut työstään useita tunnustuksia. Vuonna 2007 Keynäs palkittiin Georges Perecin teoksen "Elämä Käyttöohje" suomennoksesta. Keynäs sai vuonna 2009 yhdessä Annikki Sunin kanssa Arts et Lettres -ritarikunnan ritarimerkit työstään ranskalaisen kirjallisuuden suomentajina. Vuonna 2010 hänelle myönnettiin Mikael Agricola -palkinto François Rabelaisin teoksen "Pantagruelin kolmas kirja" suomennoksesta.


title: Ville Keynäs

text: Ville Keynäksen puoliso on suomentaja Anu Partanen, jonka kanssa hän on tehnyt myös yhteisiä käännöksiä.


title: Anu Partanen

text: Anu Partanen on suomalainen kääntäjä. Hänet tunnetaan muun muassa Aku Ankan kääntäjänä ja Maite Carranzan nuortenkirjojen suomentajana.


title: Anu Partanen

text: Vuonna 2006 Partanen sai Suomen kääntäjien ja tulkkien liiton myöntämän Mikael Agricola -palkinnon Julio Cortázarin "Ruutuhyppelyä"-romaanin suomennoksesta.


title: Anu Partanen

text: Partasen puoliso on Ville Keynäs, joka on myös kääntänyt Aku Ankkoja.


title: Elovaara

text: Elovaara voi viitata seuraaviin:


title: Kiinalaisen koettelemukset

text: Kiinalaisen koettelemukset () on Jules Vernen vuonna 1879 julkaistu romaani, joka sijoittuu Kiinaan.


title: Kiinalaisen koettelemukset

text: Elämästä ja sen iloista erkaantunut Kin Fo joutuu konkurssiin ja pyytää hyvän ystävänsä Wangin murhaamaan itsensä. Ensin hän tekee vakuutuksen, joka kattaa kaikki kuolintavat, myös itsemurhan, ja maksaa ensimmäisen kolme kuukautta viimeisillä rahoillaan.


title: Kiinalaisen koettelemukset

text: Selviääkin, ettei mitään konkurssia ole tapahtunutkaan ja murhapyyntö pitäisi peruuttaa. Wang on vain kadonnut. Kin Fo joutuu pakenemaan ympäri Kiinaa palvelijansa ja kahden vakuutusyhtiön agentin kanssa.


title: Kiinalaisen koettelemukset

text: Matkan varrella Verne kertoo paljon Kiinan kaupungeista ja luonnosta sekä tekee muutamia odottamattomia juonenkäänteitä.


title: Sally Ride

text: Sally Kristen Ride (26. toukokuuta 1951 Los Angeles, Kalifornia – 23. heinäkuuta 2012 La Jolla, Kalifornia) oli yhdysvaltalainen fyysikko ja NASAn astronautti, joka vuonna 1983 ensimmäisenä yhdysvaltalaisena naisena ja nuorimpana yhdysvaltalaisena (tuohon aikaan) matkasi avaruuteen avaruussukkulalennolla STS-7.


title: Sally Ride

text: Ride syntyi Encinossa Los Angelesissa Carol Joycen (o.s. Anderson) ja Dale Burdell Riden esikoisena. Ridella on norjalaiset sukujuuret. Sisar Karen "Bearful" Ride on presbyteerikirkon pastori. Ride kävi Portola Middle Schoolia ja Westlaken tyttökoulua (nykyinen Harvard-Westlake School) Los Angelesissa stipendillä. Hän oli kiinnostunut tieteistä ja oli kansallisesti sijoittunut tenniksenpelaaja. Swarthmore Collegesta Ride siirtyi Stanfordin yliopistoon missä hän suoritti alemman korkeakoulututkinnon englannin kielessä ja fysiikassa. Fysiikan ylemmän korkeakoulututkinnon ja tohtorintutkinnon (Ph.D.) hän suoritti edelleen Stanfordissa tutkimuskohteinaan astrofysiikka ja vapaaelektronilaserfysiikka.


title: Sally Ride

text: Ride vastasi yhtenä 8 900 hakijasta sanomalehdessä olleeseen ilmoitukseen avaruusohjelmahausta. Ilmoituksen johdosta Ride liittyi NASAan vuonna 1978. Ride oli toisen ja kolmannen avaruussukkulalennon (STS-2 ja STS-3) lennonjohdon ja sukkulamiehistön yhteyshenkilö (CapCom) maassa ja auttoi kehittämään sukkulan robottikäsivartta. 18. kesäkuuta 1983 Ridesta tuli ensimmäinen yhdysvaltalainen nainen avaruudessa avaruussukkula Challengerin miehistön jäsenenä lennolla STS-7. (Häntä edelsi kaksi neuvostoliittolaista naista avaruudessa, Valentina Tereškova vuonna 1963 ja Svetlana Savitskaja vuonna 1982.) Lennolla STS-7 viisihenkinen miehistö lähetti matkaan kaksi tietoliikennesatelliittia ja suoritti farmaseutiikkaan liittyviä kokeita. Ride käytti ensimmäisenä naisena robottikäsivartta avaruudessa ja poimi ensimmäisenä henkilönä satelliitin robottikäsivarrella. Riden toinen avaruuslento oli vuonna 1984, myös Challengerilla. Yhteensä hän on viettänyt yli 343 tuntia avaruudessa. Ride oli ollut kahdeksan kuukautta koulutuksessa kolmatta avaruuslentoaan varten avaruussukkula Challengerin onnettomuuden tapahtuessa. Hänet nimitettiin onnettomuuden presidentilliseen tutkimuslautakuntaan ja hän johti sen alakomiteaa Operaatiot. Onnettomuustutkinnan päätyttyä Ride nimitettiin NASAn päämajaan Washington DC:hen. Siellä hän johti NASAn strategista suunnittelua tuottaen raportin "Leadership and America's Future in Space" (The Ride Report) ja perusti NASAn Office of Explorationin.


title: Sally Ride

text: Ride meni naimisiin NASAn astronautin Steve Hawleyn kanssa vuonna 1982, mutta he erosivat 1987. Vuodesta 1985 aina kuolemaansa asti Ride asui yhdessä elämänkumppaninsa Tam O'Shaughnessyn kanssa.


title: Sally Ride

text: Ride erosi NASAsta vuonna 1987 työskennelläkseen Stanfordin yliopiston tutkimuskeskuksessa Center for International Security and Arms Control. Vuonna 1989 hänestä tuli Kalifornian yliopiston (San Diego) fysiikan professori ja California Space Instituten johtaja. Vuonna 2003 häntä pyydettiin työskentelemään avaruussukkula Columbian onnettomuuden tutkimuslautakunnassa. Jäätyään virkavapaalle yliopistosta hän toimi vuonna 2001 perustamansa Sally Ride Sciencen puheenjohtajana ja toimitusjohtajana. Yritys tuottaa viihdyttäviä tiedeohjelmia ja julkaisuja koululaisille, erityisesti tytöille.


title: Sally Ride

text: Ride on kirjoittanut tai osallistunut kirjoittajana viiteen lapsille suunnattuun avaruutta käsittelevään ja tieteellistä tutkimusta kannustavaan kirjaan.


title: Sally Ride

text: Ride oli Yhdysvaltain presidentin tiede- ja teknologiapolitiikasta vastaavan viraston (OSTP) 7. toukokuuta 2009 asettaman Yhdysvaltain miehitettyjen avaruuslentojen tulevaisuutta arvioivan riippumattoman arviointiryhmän Review of United States Human Space Flight Plans Committeen jäsen. Ride sai lukuisia huomionosoituksia ja palkintoja työstään. Hän on ainoa henkilö, joka on työskennellyt kummankin avaruussukkulaonnettomuuden tutkimuslautakunnassa.


title: Sally Ride

text: Ride menehtyi 61-vuotiaana La Jollassa, Kaliforniassa haimasyöpään.


title: Maasta Kuuhun

text: Maasta Kuuhun () on Jules Vernen vuonna 1865 kirjoittama romaani. Se on ensimmäinen osa kuulentoa käsittelevästä kaksiosaisesta romaanista. Toinen osa on vuonna 1870 ilmestynyt "Kuun ympäri".


title: Maasta Kuuhun

text: Yhdysvaltain sisällissodan aikana Baltimoren kaupungissa Marylandissa joukko miehiä on perustanut aseita ja niiden valmistustaitoa ihannoivan kerhon. Sodan päätyttyä yhteisö on harmissaan, koska rauhan aikaan heillä ei ole mitään virkaa.


title: Maasta Kuuhun

text: Tykkikerho rakennuttaa suunnattoman maahan upotetun tykin, Kolumbiadin, ampuakseen luodin Kuuhun.


title: Maasta Kuuhun

text: Ranskalainen seikkailija Michel Ardan pyytää, että luoti muutettaisiin pallosta asuttavaksi keilaluodiksi. Hän haluaisi lähteä sen mukaan. Tykkikerhon puheenjohtaja Impey Barbicane ja hänen pahin kilpailijansa kapteeni Nicholl haluavat myös mukaan.


title: Maasta Kuuhun

text: Luoti rakennetaan ja varustetaan, miehet sulkeutuvat siihen ja tähtitieteilijöiden laskemalla oikealla hetkellä insinööri Murchison päästää sähkökipinän kolumbiadin pumpuliruutipanokseen.


title: Karhulan lasitehdas

text: Karhulan lasitehdas eli Karhulan Lasi Oy oli William Ruthin perustama lasitehdas sittemmin A. Ahlström Osakeyhtiön omistukseen siirtynyt Karhulassa, Kotkassa. Vuonna 1995 tehtaan ostanut yhdysvaltalainen O-I lopetti yli sata henkilöä työllistäneen tehtaan toiminnan syksyllä 2009. Työntekijöistä 13 henkeä työskenteli silkkipainon puolella, joka lopetettiin vuodenvaihteen 2009-2010 jälkeen. Lopettamisen syyksi on ilmoitettu pullotuotannon ylikapasiteetti Euroopassa, myynnin väheneminen ja lama. Tehdas oli Suomen ainoa pakkauslasin ja lasipullojen valmistaja. Vuonna 2010 A. Ahlström osti tehdaskiinteistön O-I:lta takaisin. Samalla Karhulanniemen tehdasalueella toimii mm. Sulzerin pumpputehdas sekä Richter Karhula Oy:n konepaja. Suomen lasimuseon johtaja Heikki Matiskainen pitää tehtaan kulttuurihistoriallista merkitystä kiistämättömänä. Vuonna 2018 A. Ahlström myi noin kymmenen hehtaarin suuruisen tehdasalueen, uudeksi omistajaksi on tullut porilainen kiinteistöjen ja arvopapereiden sijoitustoimintaa harjoittava G-Capital Oy.


title: Karhulan lasitehdas

text: Tehdas valmistui 1888 ja tuotanto aloitettiin seuraavana vuonna. Alussa pääpaino oli talouslasissa, jolloin tuotteita olivat muun muassa lampunlasit ja lääkelasit. Vuonna 1899 aloitettiin Ikkunalasin valmistus ja muutaman vuoden kuluttua niitä valmistettiin jo lähes 3 miljoonaa kappaletta vuosittain. Vuoteen 1910 mennessä tehtaasta oli tullut talous- ja ikkunalasin johtava valmistaja Suomessa. Karhulassa tehtiin myös kristallia. Paljon lasista vietiin Pietarin markkinoille.


title: Karhulan lasitehdas

text: Tehtaan menestyskausi ajoittui 1930-luvulle Iittalan kanssa. 1932 Aino Aallon suunnittelema "Bölgeblick" eli Aino Aalto-astiasto saavutti Milanon triennaaleissa kultamitalin. 1936 Karhulan lasitehtaalla valmistettiin ensimmäiset Alvar Aallon Savoy-maljakot. Tehdas valmisti myös muiden Iittalan avainsuunnittelijoiden, kuten Göran Hongellin ja Tapio Wirkkalan suunnittelemia lasitöitä. Kultakausi kesti 1950-luvulle. Olutkaupan vapauduttua keskioluen myynti lisääntyi ja pullonvalmistus tarjosi aiempaa helpommin saavutettavan taloudellisen hyödyn. Tämän seurauksena tehdas lopetti taidelasin valmistamisen. Viimeisinä vuosikymmeninä tehtaan päätuote oli Wirkkalan Finlandia-pullo.


title: The Flash (videopeli)

text: The Flash on Equilibriumin kehittämä toimintapeli, joka perustuu televisiosarjaan "Flash". Pelin on julkaissut THQ vuonna Game Boylle. Pelissä pelataan vain DC Comicsin kustantamalla nimikkohahmolla Salamalla.


title: The Flash (videopeli)

text: Pelaajan tarkoitus on pelastaa Salaman kotikaupunki Central City ja taistella itsensä läpi 13 eri kentän sekä pysäyttää Trickster räjäyttämästä kaupunkia. Hahmoa voi liikuttaa vasemmalle tai oikealle, sekä hyppy- ja lyöntinapeilla lyödä rikollisia ja purkaa pommeja. Jokaisella kentällä on oma aikarajansa.


title: Juho Ylikorpi

text: Juho (Jussi) Matinpoika Ylikorpi (vuoteen 1891 Känsäkoski; 4. huhtikuuta 1864 Kaustinen – 25. joulukuuta 1937 Toholampi) oli maanviljelijä, kansanedustaja 1907–1908 Vaasan läänin pohjoisesta vaalipiiristä ja tunnettu pelimanni.


title: Juho Ylikorpi

text:
Ylikorven vanhemmat olivat kruununtorppari Matti Känsäkoski ja Kaisa Kolabacka. Hänen puolisonsa oli Johanna Markkula vuodesta 1891 ja hän sai yhteensä 14 lasta, joista kuusi kuoli lapsena.
Ylikorven tyttären lapsenlapsia ovat kansanedustaja Outi Alanko-Kahiluoto sekä muusikot Satu Alanko-Rautamaa, Ismo Alanko, Petri Alanko ja Ilkka Alanko.


title: Regent’s Park

text: Regent’s Park on laaja puistoalue Westminsterin ja Camdenin kaupunginosissa Lontoossa. Sen pinta-ala on 197 hehtaaria. Puisto avattiin yleisölle vuonna 1841.


title: Regent’s Park

text: Puisto on saanut nimensä ("sijaishallitsijan puisto") tulevan Yrjö IV:n mukaan, joka sen suunnittelemisen aikaan vuonna 1811 oli isänsä Yrjö III:n sijaishallitsija. Arkkitehti John Nash suunnitteli Regent Streetin ja Regent's Parkin osana kokonaisuutta, jossa osa kuningashuoneen omistamasta Marylebonen puistosta muutettiin asuinkäyttöön.


title: Regent’s Park

text: Puisto on suurimmaksi osaksi aukeaa puistoaluetta, ja siellä on järvi, vesiputous, ulkoilmateatteri sekä useita leikkikenttiä. Puiston koillisosassa on Lontoon eläintarha.


title: CF Os Belenenses

text: CF Os Belenenses on jalkapalloseura Belémin kaupunginosasta Lissabonista. Seura on perustettu 23. syyskuuta 1919. Seura on voittanut Portugalin mestaruuden kerran 1946. Joukkueessa on pelannut kuuluisa valmentaja José Mourinho.


title: Magnum Photos

text: Magnum Photos on kansainvälinen kuvatoimisto, jonka omistavat valokuvaajajäsenet itse.


title: Magnum Photos

text: Sen perustivat valokuvaajat Robert Capa, Henri Cartier-Bresson, George Rodger ja David Seymour vuonna 1947. Sillä on toimistot New Yorkissa, Tokiossa, Lontoossa ja Pariisissa. Magnumin kuvakirjastossa on arviolta noin miljoona kuvaa, joista verkossa on esillä noin puolet.


title: Isabella Lövin

text: Isabella Lövin (s. 3. helmikuuta 1963 Helsingborg) on ruotsalainen journalisti, kirjailija ja poliitikko. Lövin valittiin Euroopan parlamentin jäseneksi eurovaaleissa kesäkuussa 2009. Hän edustaa vihreitä ja on puolueen puheenjohtaja yhdessä Gustav Fridolinin kanssa. Europarlamentissa Lövin oli jäsenenä kalatalousvaliokunnassa ja varajäsenenä kehitysyhteistyövaliokunnassa.


title: Isabella Lövin

text: Lövin on kirjoittanut vuonna 2007 julkaistun "Hiljainen meri" -kirjan (), joka käsittelee tehokalastuksen haittoja. Kirjan mukaan suurin uhka kalakannoille ei ole enää epäpuhtaudet vaan tehokalastus, sillä troolaus tyhjentää vesistöt niin laillisesti kuin laittomastikin.


title: Harri Niemi

text: Harri Niemi toimii Radio Helsingin Aamu Helsingissä -ohjelman toimittajana ja juontajana. Aiemmin hän työskenteli Radio Cityssä ja Emi Finlandissa. Hän soitti koskettimia Arto Muna ja Millenniumissa. Hän soittaa myös Vesa ja Matti Loiri -duossa yhdessä Wallu Valpion kanssa.


title: Guillermo Arriaga

text: Guillermo Arriaga Jordán (s. 13. maaliskuuta 1958) on meksikolainen kirjailija sekä elokuvien käsikirjoittaja, tuottaja ja ohjaaja. Hän tuli tunneksi etenkin elokuvien "Amores perros", "21 grammaa" ja "Babel" käsikirjoittajana. Vuonna 2008 hän ohjasi elokuvan The Burning Plain.


title: Guillermo Arriaga

text: Hän vastaanotti 2005 Cannesin filmifestivaalin palkinnon parhaasta käsikirjoituksesta elokuvasta "Kolmesti kuopattu".


title: Petri Alanko (kosketinsoittaja)

text: Petri Rainer Mikael Alanko on suomalainen muusikko. Hän on 1990-luvun alkupuolelta lähtien toiminut Hausmyllyn kosketinsoittajana ja tuottajana taiteilijanimellä Lowland. Hän on säveltänyt yhtyeen kappaleita yhdessä Jari Karjalaisen kanssa ja myöhemmin yksin. Hän on toiminut myös muiden artistien tuottajana.


title: Petri Alanko (kosketinsoittaja)

text: DJ Orkidea on tehnyt yhteistyötä Alangon kanssa mm. albumillaan Metaverse.


title: Petri Alanko (kosketinsoittaja)

text: Toukokuussa 2010 julkaistun Alan Wake -videopelin musiikki on Petri Alangon käsialaa.


title: Kerem Tunçeri

text: Kerem Tunçeri (s. 14. huhtikuuta 1979, Istanbul) on turkkilainen koripalloilija. Hänen nykyinen seurajoukkue on Efes Pilsen SK.


title: Aquaman: War of the Water Worlds

text: Aquaman: War of the Water Worlds on vuonna 1996 julkaistu videopeli, joka perustuu vuoden 1968 Aquaman-animaatiosarjaan. Pelin julkaisi Inverse Ink Macintoshille ja Windowsille. Pelissä pelataan vain DC Comicsin kustantamalla nimikkohahmolla Vesimiehellä, jonka tarkoitus on suojella merta juonikkaalta haita muistuttavalta imukoneelta.


title: Isotuulihaukka

text: Isotuulihaukka, aikaisemmalta nimeltään kettutuulihaukka ("Falco alopex") on afrikkalainen jalohaukka.


title: Isotuulihaukka

text: Linnun pituus on 32–38 senttiä, siipien kärkiväli 76–88 senttiä ja paino 250–300 grammaa. Naaras on 3 prosenttia suurempi kuin koiras. Isotuulihaukan höyhenpuku on tiilenpunertava, alapuolelta mustajuovainen. Siivet ovat alapinnaltaan vaaleat erottuen selkeästi tummasta vartalosta. Silmän iiris on kellanruskea.


title: Isotuulihaukka

text: Isotuulihaukka elää Afrikassa Saharan eteläpuolella Sahelin alueella Malista ja Nigeristä lännessä Etiopiaan ja Keniaan idässä. Lajin elinympäristön ala on 4,8 miljoonaa neliökilometriä ja populaation koko on yli 10 000 yksilöä. Se on enimmäkseen paikkalintu, joka voi vaellella sade- ja kuivien kausien mukaan pohjoiseen tai etelään.


title: Isotuulihaukka

text: Laji asuu kuivilla ja kallioisilla avomailla, mielellään jyrkänteiden tuntumassa merenpinnasta yli kahden kilometrin korkeudelle.


title: Isotuulihaukka

text: Isotuulihaukat voivat joskus pesiä löyhissä yhdyskunnissa, joissa voi olla jopa 20 paria. Pesä on paljaalla kalliolla jyrkänteen kolossa tai luolassa. Naaras munii kahdesta neljään munaa.


title: Isotuulihaukka

text: Ruokalistalla on enimmäkseen isokokoisia hyönteisiä ja liskoja, toisinaan myös pikkyjyrsijöitä ja lintuja.


title: Koltanmaa

text: Koltanmaa viittaa kolttien historialliseen asuinalueeseen. Se käsitti Suomen ja Norjan koillisnurkat sekä Kuolan niemimaan luoteisosan. Koltanmaalla ei ole koskaan ollut tarkkoja rajoja, alueen erotti muista saamelaisalueista ortodoksinen uskonto ja tapakulttuuri. Nykyisin koltat elävät vain pienessä osassa koltanmaata Suomessa sekä Venäjällä. Norjan koltta-alueet ovat täysin norjalaistuneet.


title: Koltanmaa

text: Koltanmaa viittaa kolttien historiallisesti yhtenäiseen etniseen asuinalueeseen. Alueella ei ole koskaan ollut virallista maantieteellistä tai historiallista nimeä, eikä sen alueita ole otettu huomioon esimerkiksi valtioiden rajoja laadittaessa. Koltat eivät myöskään itse ole tunteneet Koltanmaan rajoja sanan varsinaisessa merkityksessä. Koko käsitettäkään "Koltanmaa" ei tunneta koltan kielessä. Selvimmin voidaan rajasta puhua alueen länsirajalla, jossa Koltanmaata ja muita alueita erottaa uskonto ja erilainen tapakulttuuri. Koltanmaan itäisintä aluetta on vanhassa kirjallisuudessa nimitetty Tuuloman Lapiksi Tuulomajoen mukaan.


title: Koltanmaa

text: Koltanmaan suurin joki on Tuuloma, joka laskee Jäämereen Nuortijärvestä. Saman järven eteläpäähän laskee Petäjäjoki eli "Pie'cc", jonka vesi tulee tunturialueilta. Järven niskaan laskee Nuortjoki, johon yhtyy idästä Vuvajoki, lännestä Jaurioki ja etelästä Hirvasjoki. Koltanmaan eteläraja kulkee vedenjakajan etelä- ja itäpuolelta. Koltanmaan länsiosissa virtaavat Petsamojoki ja Paatsjoki. Koltanmaan läntisin virta on Näätämöjoki. Koltanmaalla vuorottelevat suot, metsät, tunturit ja vesistöt. Koltanmaan pohjoisosissa on alavaa tunturien täyttämää maata, jossa ei juuri ole metsää. Koltanmaan eteläosissa taas on sankaa havumetsää. Myös korkeimmat tunturit sijaitsevat Koltanmaan eteläosassa. Tsiulutaldi, Tuodaš ja Jelgoras tunturien korkeimmat huiput nousevat joa 1 000 metriin.


title: Koltanmaa

text: Koltanmaa koostui seitsemästä siidasta eli lapinkylästä, joiden kesken koltanmaa oli jaettu porojenhoitoalueiksi. Suomen kolttalaiset asuvat nykyisin Sevettijärvellä joka kuului Näätämön porojen talvilaidunalueeseen. Sevettijärven koltat ovat kuitenkin peräisin Petsamosta tulleista evakoista. Perinteiset siidat olivat:


title: Keravan Kori-80

text: Keravan Kori-80 on keravalainen koripalloseura, jonka edustusjoukkue pelaa miesten 2. divisioonassa. Seura perustettiin v. 1980 Tivoli Sariola -talossa. Ennen Keravalla toimi Keravan Kisa Veikot. Miesten edustusjoukkue pelaa kotiottelunsa Killan koululla Keravalla.


title: Keravan Kori-80

text: Seurassa on kaudella 2017 - 2018 noin 300 jäsentä kattaen käytännössä kaikki ikäluokat mikroikäisistä pojista ja tytöistä alkaen. Seura tarjoaa myös matalan kynnyksen harrastusmahdollisuuksia Kuntokoriksen ja Mammakoriksen muodossa. Pienen välivaiheen jälkeen Kori-80 kokoaa mahdollisesti kaudelle 2018-2019 naisten edustusjoukkueen, joka osallistuu naisten 2. tai 3. divisioonaan. Kori-80 tarjoaa hyvät harrastus- ja kehittymismahdollisuudet kaikkiin ikäluokkiin ja eri taito- ja tavoitetasoihin. Kori-80 panostaa vahvasti myös lasten tutustuttamisessa lajiin loppukesästä järjestettävän koriskoulun muodossa. Kauden suurin kilpailullinen tapahtuma on seuran järjestämä, mikroikäisille tytöille ja pojille tarkoitettu Sherwoodin Iloinen Mikroturnaus. Seuraava turnaus järjestetään 18.5.2019 ja tapahtumapaikkoina ovat Killan, Savion ja Kurkelan koulut Keravalla. Tunnetuimpia keravalaisia koripalloilijoita ovat Jukka Matinen ja Samuel Haanpää.


title: John Wesley Shipp

text: John Wesley Shipp (s. 22. tammikuuta 1955 Norfolk, Virginia) on yhdysvaltalainen Daytime Emmy -palkittu näyttelijä, joka tunnetaan televisiosarjoista "Flash" ja "Dawson's Creek".


title: John Wesley Shipp

text: Hän aloitti näyttelemisen televisiossa Guiding Light -televisiosarjan myötä, jossa Shipp näytteli vuosina 1980–1984. Hänellä oli myöhemmin myös vieraileva rooli televisiosarjoissa "Rakkaat siskot", "NYPD Blue", "Kunnian miehet" ja "".


title: Kiekko

text: Sana kiekko voi tarkoittaa ainakin seuraavia asioita:


title: Helmut Marko

text: Helmut Marko (s. 27. huhtikuuta 1943 Graz, Suur-Saksa) on itävaltalainen entinen Formula 1 -kuljettaja. Hän osallistui kymmeneen Formula 1 -osakilpailuun kausilla –. Hän oli parhaimmillaan kahdeksas Monacon GP:ssä 1972. Markon F1-ura loppui ennenaikaisesti kun Ranskan GP:ssä 1972 kivi lensi Emerson Fittipaldin autosta Markon kypärän visiirin läpi ja vahingoitti vasenta silmää sokaisten hänet osittain. Hän ei pystynyt enää kilpailemaan F1-luokassa.


title: Helmut Marko

text: Marko voitti vuoden 1971 Le Mansin 24 tunnin kilpailun yhdessä Gijs van Lennepin kanssa. Samana vuonna Marko teki uuden kierrosennätyksen, joka on tänäkin päivänä voimassa: 5 335,313 kilometriä 222,304 kilometrin keskituntinopeudella.


title: Helmut Marko

text: Marko on toiminut myös lakimiehenä ja on avannut kaksi hotellia koitikaupunkiinsa Graziin. Hän on manageroinut Gerhard Bergeriä ja Karl Wendlingeriä. Hän on johtanut omaa F3- ja F3000-tiimiään RSM Markoa. Vuodesta 2005 lähtien Marko on tehnyt yhteistyötä Red Bull Racingin kanssa toimien tallin neuvonantajana. Vuodesta 1999 lähtien hän on ollut vastuussa Red Bull Racingin nuorten kuljettajien kehitysprojekteista ja on osaltaan ollut tuomassa muun muassa Sebastian Vettelin ja Juan Pablo Montoyan Formula Ykkösiin.


title: Kenneth McAlpine

text: Kenneth McAlpine (s. 21. syyskuuta 1920 Cobham, Surrey) on entinen brittiläinen Formula 1 -kuljettaja. Hän osallistui seitsemään Formula 1 -osakilpailuun kausilla 1952–1953 ja 1955. Hän oli parhaimmillaan kolmastoista Saksan GP:ssä 1953. Aika-ajoissa McAlpine on ollut parhaimmillaan kolmastoista. Hän on yksi McAlpinen perheen jäsenistä, jotka perustivat insinööriyhdistyksen samalla nimellä.


title: Vuvuzela

text: Vuvuzela (), jota kutsutaan myös stadiontorveksi, on muovinen, noin metrin pituinen ja värikäs puhallinsoitin. Se on hyvin suosittu Etelä-Afrikassa jalkapallofanien keskuudessa, ja se symboloi maan urheilukulttuuria. Sen nimen alkuperä on epäselvä, mutta arvellaan, että se pohjautuu zulun kielen sanoista "tuottaa ääntä". "Vuvu" merkitsee kadunkielellä suihkua.


title: Vuvuzela

text: Saman tyyppistä muovista torvea tai trumpettia on käytetty Meksikon stadioneilla 1970-luvulta asti. Alun perin tinasta valmistettuna siitä tuli 1990-luvulla suosittu erityisesti Etelä-Afrikassa. Englantilaisen Daily Mirror -lehden mukaan Freddie Maake kehitteli ensimmäisen alumiinisen version vuvuzelasta jo vuonna 1965 syntymäpäivälahjaksi saamansa polkupyörän äänitorvesta. Torvi kuitenkin kiellettiin mahdollisena vaarallisena aseena, joten hän etsi muovitehtaan, joka voisi valmistaa niitä.


title: Vuvuzela

text: Vuonna 2001 eteläafrikkalainen Masincedane Sport -yhtiö alkoi valmistaa soittimia massatuotantona muovista.


title: Vuvuzela

text: Vuvuzelojen on väitetty perustuvan kudu-antiloopin sarvista tehtyihin instrumentteihin, mutta tieto on osoittautunut vääräksi.


title: Vuvuzela

text: Vuvuzela vaatii voimia huulilta ja keuhkoilta ja tuottaa ääniä, jotka muistuttavat sumusireenin tai elefantin ääntä.


title: Vuvuzela

text: Soittimen äänenvoimakkuudeksi torven suulla on mitattu 131 dB(A) ja kahden metrin päässä 113 dB(A). Valmistaja onkin tuonut markkinoille muunnellulla suukappaleella varustetun mallin, jonka väitetään vähentävän voimakkuutta 20 dB(A).


title: Vuvuzela

text: Jatkuva yli 100 dB melu voi vaurioittaa suojaamatonta kuuloa jo 15 minuutissa.


title: Vuvuzela

text: Vuvuzelan käytöstä on keskusteltu, ja joillakin stadioneilla niiden käyttö on kielletty kokonaan. Haitallisinta soittimessa on sen meluisa ja ampiaisparvea muistuttava ääni, joka häiritsee pelaajia ja valmentajia, jotka koettavat keskittyä otteluun. Etelä-Afrikan MM-kisojen esiturnauksen aikana soittimet olivat sallittuja, ja järjestäjät pohtivat, pitäisikö ne kieltää vuoden 2010 MM-kisoissa. Esiturnauksessa yleisössä oli kuitenkin suurimmalta osalta eteläafrikkalaisia, ja koska varsinaisessa turnauksessa arvioitiin olevan huomattavasti vähemmän vuvuzelan käyttäjiä, niiden käyttö päätettiin sallia.


title: Vuvuzela

text: Kieltoa harkittiin uudestaan, kun jalkapallon MM-otteluiden alettua tuli ilmeiseksi, että pelaajat eivät kuulleet toisiaan ja koska torvia soitettiin myös stadionien ulkopuolella, melu häiritsi myös vapaalla olevien pelaajien keskittymistä. Myös television katsojat kuulivat enimmäkseen vain vuvuzelan äänen. Mahdollisen kiellon tullessa tilalle tarjottiin jo apartheidin aikana suosittua laulamista.


title: Vuvuzela

text: Kansainvälinen jalkapalloliitto Fifa kuitenkin linjasi muutama päivä MM-kisojen alettua 14.6.2010, ettei afrikkalaiseen jalkapallokulttuurin elimellisesti kuuluvien torvien käyttöä tulla kieltämään kisakatsomoissa.


title: Vuvuzela

text: Yle vaimensi lähetyksissään torvien ääntä äänimiksauksen avulla. Myös Ison-Britannian yleisradioyhtiö BBC etsi meluun omaa ratkaisuaan. Jatkossa BBC aikoo mahdollisesti vaimentaa vuvuzelat jo lähetysvaiheessa. Myös jos omassa vastaanottolaitteistossa on tarpeeksi hienostuneita äänenkorjauslaitteita, joilla voi korostaa tai vaimentaa tarkkoja taajuuksia, apu voi löytyä niistä. Vuvuzelan perustaajuudeksi on mitattu b-nuotti, jonka värähtelytaajuus on 233 Hz. Paras tulos saadaan, kun vaimennetaan kyseinen taajuus sekä sen yläsävelsarjan toinen (466 Hz) ja neljäs (932 Hz) sävel.


title: Vuvuzela

text: Wimbledonin tennisturnauksen katsomoon vuvuzela-torvia ei saa tuoda. “Meillä on lista kielletyistä esineistä. Räikät, vuvuzelat ja muut torvet menevät tähän kategoriaan“, järjestäjät tiedottavat. Kriketissä torvia ei aiota kieltää ennen kuin niistä aiheutuu ongelmia.


title: Vuvuzela

text: Etelä-Afrikan rugbyliitto ei salli vuvuzela-torvia otteluihinsa. Kun Etelä-Afrikka kohtasi Ranskan Kapkaupungissa 12.6.2010, kaikki vuvuzelat kerättiin portilla katsojilta pois.


title: Vuvuzela

text: Vuvuzelan ääntä ei kuulla Suomen pesäpallopaikkakuntien pelikentillä. Pesäpalloliitto on kieltänyt kovaäänisen torven käytön pesäpallo-otteluissa. Vuvuzelan kova ääni voisi häiritä ottelun kulkua, erityisesti väärien huutamista ja kuulemista.


title: Vuvuzela

text: Moni jalkapallon Englannin Valioliigan pelaajoukkue on kieltänyt vuvuzela-torvet kotiotteluissaan.


title: Vuvuzela

text: FIFA kielsi vuvuzelat vuoden 2014 jalkapallon maailmanmestaruuskisoista Brasiliassa.


title: Vuvuzela

text: Vuvuzelan käyttö taidemusiikissa on vähäistä. Yksi harvoja soittimelle tehtyjä sävellyksiä on Timo Kiiskisen barokkityylinen kaksoiskonsertto C-duuri vuvuzelalle, uruille (vaihtoehtoisesti cembalolle) ja jousiorkesterille; teoksen urkuversio sai ensiesityksensä 21.10.2010 Sibelius-akatemian Urkusalissa Helsingissä ja cembaloversio 19.12.2010 Pro Puu -galleriassa Lahdessa.


title: Richard Crudo

text: Richard Crudo (s. 1957, Brooklyn, New York) on yhdysvaltalainen elokuvakuvaaja ja ajoittainen tuottaja sekä ohjaaja. Hänen ensimmäinen kuvauksensa on vuonna 1989 valmistunut "Title Shot" ja sen jälkeen vuoteen 2009 mennessä hän on kuvannut 26 elokuvaa. Toistaiseksi ainoa hänen ohjaama elokuva on "Against the Dark" (2009) ja ainoa tuottama "Federal Hill" (1994).


title: Mathew Klickstein

text: Mathew Klickstein (1981, Kalifornia) on yhdysvaltalainen elokuvakäsikirjoittaja, -tuottaja sekä -ohjaaja. Hänen genrejään ovat muun muassa draama ja komedia.


title: Jeff King

text: Jeff King on yhdysvaltalainen pääasiassa televisiosarjoja käsikirjoittanut, ohjannut ja tuottanut henkilö. Hän on voittanut kolme Daytime Emmyä ja 11 Gemini-palkintoa sarjoistaan.


title: Ferdinand Schrey

text: Johann Ferdinand Schrey (19. heinäkuuta 1850 Elberfeld – 2. lokakuuta 1938 Berliini) oli saksalainen liikemies ja pikakirjoitusjärjestelmän kehittäjä.


title: Ferdinand Schrey

text: Ferdinand Schrey syntyi vuonna 1850 Elberfeldissä (nykyisin Wuppertal). Hän meni oppipojaksi pankkiin ja opiskeltuaan samalla kieliä, toimi myöhemmin englannin ja ranskan kielten kirjeenvaihtajana. Schrey osallistui Ranskan–Preussin sotaan 1870–1871, ja toimi sen jälkeen erilaisissa kaupallisissa tehtävissä. Vuonna 1881 hänestä tuli nappitehtaan osakas ja seuraavana vuonna yksinomistaja. Myöhemmin hän perusti kirjoituskoneliikkeen ja sai yksinoikeuden amerikkalaisten Hammond-kirjoituskoneiden myyntiin Saksassa, Itävallassa ja Sveitsissä.


title: Ferdinand Schrey

text: Schrey pyrki 1870-luvun lopulla vaikuttamaan Gabelsbergerin pikakirjoitusjärjestelmän kehitykseen, jotta siitä saataisiin yksinkertaisempi, muillekin kuin ammattipikakirjoittajille soveltuva versio. Schreyn ajatukset eivät kuitenkaan saaneet Gabelsbergerin koulukunnalta hyväksyntää, ja Schrey alkoi kehittää omaa järjestelmää, josta hän julkaisi vuonna 1887 oppikirjan.


title: Ferdinand Schrey

text: Schreyn järjestelmä saavutti suosiota, ja siitä tuli kolmanneksi suosituin saksalainen järjestelmä Gabelsbergerin ja Stolzen jälkeen. Stolzen ja Schreyn järjestelmien pohjalta laadittiin sittemmin yhdistelmäjärjestelmä Stolze–Schrey, joka hyväksyttiin käyttöön vuonna 1897.


title: Harlech

text: Harlech on kylä ja rantalomakohde Gwyneddissä Pohjois-Walesissa. Irlanninmeren rannalla Eryrin () kansallispuiston alueella sijaitsevan kylän tunnetuin nähtävyys on Englannin kuninkaan Edvard I:n Walesin-valloituksensa turvaksi 1200-luvun lopulla rakennuttama Harlechin linna. Alun perin linna sijaitsi merenrannassa, mutta vuosisatojen myötä rantaviiva on vetäytynyt ja linna sijaitsee nykyään kalliojyrkänteen laella yli puoli kilometriä sisämaassa.


title: Harlech

text: Harlechin kylä jakautuu linnaa, kirkkoa ja kauppakatua ympäröivään osaan kukkulanrinteessä ja alangon asuinalueisiin. Näitä yhdistää jyrkkä ja kiemurainen katu nimeltä Twtil. Harlechin kautta kulkee Llinell Cambria -rautatie ().


title: Vorlokin rotkorepeämä

text: Vorlokin rotkorepeämä on syvä rotkolaakso, joka sijaitsee Hyrynsalmen kunnassa Ukkohallan matkailukeskuksen lähellä. Kalliorepeämä sijaitsee UKK-vaellusreitin varrella. Repeämän pohjalla voi olla lunta ja jäätä vielä keskikesälläkin.


title: Vorlokin rotkorepeämä

text: Vorlokin alueen kulttuuriperintö ulottuu kivikaudelle. Kalliorepeämästä on mahdollisesti louhittu kvartsia ja kvartsiittia pientyökaluihin.


title: Avro

text: Avro oli englantilainen lentokonetehdas, joka toimi itsenäisenä 1910–1935 ja jonka toiminta päättyi 1963 sulautumiseen Hawker Siddeley -yhtiöön, joka omisti sen jo vuodesta 1935 alkaen. Myyntinimenä Avro esiintyi vielä 2000-luvun alussa.


title: Avro

text: Alliott Verdon Roe ja hänen veljensä Humphrey perustivat yhtiön nimellä A.V. Roe & Company Brownsfield Millsissä Manchesterissä 1. tammikuuta 1910. A. V. Roe -tehtaan Bulls Eye oli yhtiön ensimmäisiä tuotteita. Yhtiö rakensi maailman ensimmäisen umpiohjaamoisen ja yksitasoisen lentokoneen vuonna 1912. Avro 504 oli yhtiön päätuote ensimmäisen maailmansodan aikana. Se valmisti 8 340 konetta sodan ja sen jälkeisten 15 vuoden aikana.


title: Avro

text: Ensimmäisen maailmansodan päätyttyä yhtiöllä oli useita tehtaita, mutta ei tilauksia. Elokuussa 1920 Crossley Motors -yhtiö myi 68 prosenttia yhtiön osakkeista, sillä se tarvitsi tehdastilaa. Vuonna 1924 yhtiö siirtyi Woodfordiin Cheshireen, jossa BAE Systems toimii 2000-luvun alussakin.


title: Avro

text: Vuonna 1928 Crossley Motors myi AVROn Armstrong Siddeley Holdings-yhtiölle. A. V. Roe irtautui yhtiöstä vuonna 1928 ja perusti Saunders-Roe-yhtiön, joka kehitti toisen maailmansodan jälkeen suihkuhävittäjiä. Vuonna 1935 Avrosta tuli Hawker Siddeleyn osanen.


title: Avro

text: Yhtiön tuote 1930-luvun alussa oli Avro Tutor -sotilaskoulukone. Kohtalaisesti menestyi Avro Anson, joka oli pieni matkustajalentokone.


title: Avro

text: Avron pommikoneet Avro Manchester, Avro Lancaster (7 000 kpl) ja Avro Lincoln olivat yhtiön päätuotteet. Koneiden käyttö Saksan kaupunkeja vastaan oli Italiassa 1920-luvulla kirjoitetun Douhet’n ilmapommitusstrategian toteutusyritys.


title: Avro

text: Avro Lancastrian oli yritys luoda vanhasta pommikoneesta uuteen aikaan sopiva matkustajalentokone. Myynti kohdistui vain Englantiin. Avro Shackleton -merivalvontakone oli parempi keino ylläpitää yksi Lancasterin tuotantolinja. Avro Tudor paineistettiin, mutta epäonnistui silti matkustajakoneena. Vanhempaa Avro York -konetta saatiin myytyä RAFille.


title: Avro

text: Kylmän sodan kiihtyminen pelasti yhtiön. Tuotantoon tuli Avro Vulcan ja sen kantama Avro Blue Steel -ydinohjus.


title: Avro

text: Yhtiön Avro 748 -matkustajakone kehitettiin 1950-luvulla ja myi hyvin.


title: Avro

text: Vuonna 1945 Hawker Siddeley osti kanadalaisen Victory Aircraftin ja nimesi sen Avro Aircraft Limited (Canada) -yhtiöksi lähinnä markkinointisyistä.


title: Avro

text: Avro sulautui Hawker Siddeley Aviation -yhtymään heinäkuussa 1963 ja tällöin Avro-nimen käyttö päättyi – tosin 2000-luvullakin oli markkinoinnissa käytössä esimerkiksi ”Avro RJ”, joka oli British Aerospacen RJ-85- ja RJ-100-versioiden (BAe 146) nimike.


title: Avro

text: BAe ATP (Advanced Turbo Prop) kehitettiin Avro 748 -koneesta.


title: Tennis kesäolympialaisissa 1896 – miesten nelinpeli

text: Miesten tenniksen nelinpeli kesäolympialaisissa 1896 käytiin 8. – 11. huhtikuuta. Se oli olympialaisten ainoa laji, jossa sallittiin eri maiden väliset sekajoukkueet. Viiden parin turnauksen voittivat Yhdistyneen kuningaskunnan John Pius Boland ja Saksan Friedrich Traun.


text: (*): Vaikka Kasdaglis laskettiin kaksinpelissä kreikkalaiseksi, hänen ja Petrokokkinoksen joukkue on kansainvälisen olympiakomitean tilastojen mukaan kansainvälinen.


title: Superman (vuoden 1979 videopeli)

text: Superman on vuonna julkaistu videopeli, joka perustuu DC Comicsin sarjakuvahahmoon Teräsmieheen. Pelin julkaisi ja kehitti Atari Atari 2600:lle. Se on samalla ensimmäinen Teräsmieheen perustuva videopeli.


title: Superman (vuoden 1979 videopeli)

text: Lex Luthorin tuhottua Metropolisin sillan Clark Kentin täytyy juosta lähimpään puhelinkoppiin vaihtaakseen Teräsmies-asunsa päälle ja pelastaakseen päivän. Matkalla hän kohtaa erilaisia pikkurikollisia, helikopterin, kolme kryptoniittisatelliittia sekä lopuksi Luthorin. Mikäli Teräsmies joutuu matkalla johonkin Luthorin kryptoniittiansaan, hän menettää lentokykynsä lopullisesti, ellei Teräsmies löydä Lois Lanea auttamaan häntä. Tarkoitus on lopuksi myös korjata hajonnut silta ja laittaa rikolliset vankilaan.


title: Kęstutis Kemzūra

text: Kęstutis Kemzūra (s. 20. huhtikuuta 1970 Kaunas, Liettuan SNT, Neuvostoliitto) on liettualainen koripallovalmentaja ja kilpauransa lopettanut koripalloilija. Hän on toiminut muun muassa vuosina 2013–2015 ČEZ Nymburkin päävalmentajana.


title: Aslak Hætta

text: Aslak Jacobsen Hætta (24. tammikuuta 1824 Koutokeino – 14. lokakuuta 1854) oli yksi Koutokeinon kansannousun johtajista. Hætta kuului radikaaliin lestadiolaiseen Koutokeinon hurmos -liikkeeseen. Työkseen hän kasvatti poroja. Hänet tuomittiin kuolemaan 14. lokakuuta 1854 kahdesta murhasta, pahoinpitelyistä ja tuhopoltosta.


title: Aslak Hætta

text: Aslak Hætta syntyi Koutokeinossa vuonna 1824. Syy Aslak Hættan osallisuudelle Koutokeinon kapinassa oli alueella levinnyt lestadiolaisuus ja sen lieveilmiönä syntynyt Koutokeinon hurmos -liike. Hætta liittyi hurmosliikkeeseen, joka joutui ongelmiin liikkeen jäsenien häirittyä kirkkotoimituksia ja pahoinpideltyä pappeja helmikuussa 1852. Tapauksen jälkeen 22 saamelaista liikkeen jäsentä tuomittiin eri mittaisiin tuomioihin, mutta erityisen kalliiksi osoittautui oikeuskulujen korvaaminen. Tuomittujen joukossa oli Aslak Hættan lisäksi hänen vanhempi veljensä Mathis Jacobsen Hætta. Aslak Hætta tuomittiin 20 päivän vankeuteen, mutta oikeudenkäynnin kuluessa hän oli ollut vangittuna jo 8 kuukautta. Lisäksi oikeudenkäyntikulujen maksamiseksi hänen porojaan uhkasi pakkohuutokauppa.


title: Aslak Hætta

text: 8. marraskuuta 1852 Hætta johti noin 35 aikuista miestä ja naista sekä 22 lasta Koutokeinoon. Siellä he ottivat vankeja sekä tappoivat paikallisen poliisi Lars Johan Buchtin ja kauppias Carl Johan Ruthin käyttäen aseinaan halkoja ja puukkoja. Paikallinen kauppa poltettiin ja suunnitelmana oli ilmeisesti myös kirkon poltto. Osa Koutokeinon asukkaista oli kuitenkin paennut paikalta etsimään apua muualta. Noin 16 miehen ja 3 naisen joukko lähtikin kapinallisia vastaan Clemet Gundersenin johdolla. Kahden joukkion kesken syntyi kahakka, mutta suuri osa Hættan kannattajista oli paennut ja kapinalliset köytettiin. Seuranneen oikeudenkäynnin ja tuomioiden perusteella Aslak Hætta ja Mons Somby tuomittiin kuolemaan ja teloitettiin vuonna 1854. Molempien päät irrotettiin ja ne päätyivät Oslon yliopistoon ja Aslakin pää vielä sittemmin Kööpenhaminan yliopistoon. Omaiset saivat päät takaisin vasta vuonna 1997, jolloin ne haudattiin Kåfjordin hautausmaalle.


title: Aslak Hætta

text: Aslak Hættan isä oli Jacob Mathisen Hætta ja äiti Berit Aslaksdatter Sara. Hänellä oli myös Lars Jacobsen Hætta- ja Mathis Jacobsen Hætta -nimiset veljet ja hän oli naimisissa Marit Persdatter Kurrakin kanssa.


title: Aslak Hætta

text: Aslak Hætta on aiheena Armas Launiksen samannimisessä oopperassa ja hän esiintyy hahmona Koutokeinon tapahtumista kertovassa vuoden 2008 elokuvassa.


title: Batman (vuoden 1986 videopeli)

text: Batman on vuonna 1986 julkaistu toimintaseikkailupeli, joka perustuu DC Comicsin sarjakuvahahmoon Batmaniin. Pelin julkaisi ja kehitti Ocean Software ZX Spectrumille, Amstrad CPC:lle, MSX:lle ja Amstrad PCW:lle. Se on samalla ensimmäinen Batmaniin perustuva videopeli.


title: Batman (vuoden 1986 videopeli)

text: Robin oli korjaamassa Batmobilea kun hänet siepattiin. Ennen kuin Batman voi pelastaa Robinin täytyy hänen kasata autonsa. Osat, jotka Batmanin täytyy löytää, ovat pitkin lepakkoluolaa. Koska Batmanilla ei ole supervoimia hänen täytyy kerätä lepakkolaukkuunsa erilaisia esineitä, kuten Jet Batsaappaat, joiden avulla hän kykenee hyppäämään, Thruster puolestaan antaa mahdollisuuden juosta raketinlailla ja matala painovoimalepakkovyö auttaa Batmania pysymään tavallista kauemmin ilmassa. Pelaajalla on käytössään kahdeksan elämää.


title: Sireeni (merkinantoväline)

text: Sireeni on kovaääninen merkinantoväline.


title: Sireeni (merkinantoväline)

text: Sireeniä käytettiin sodan aikana alkavan pommituksen hätämerkiksi eli varoituksena ilmavaarasta. Nykyään sireeniä käytetään poliisiautoissa ja -moottoripyörissä, paloautoissa, ambulansseissa, Tullin ja Rajavartiolaitoksen virka-autoissa, sotilaspoliisiautoissa sekä ihmisille vaarallisten sääilmiöiden, kuten tornadojen tullessa.


title: Sireeni (merkinantoväline)

text: Sireeni voi toimia sähkömoottorilla, elektronisesti, höyryllä tai paineilmalla kuten sumutorvi. Ennen ajoneuvoissa oli käytössä myös pakokaasusireenejä, mutta niistä on luovuttu pääosin viimeistään 1980-luvulla.


title: Sireeni (merkinantoväline)

text: Sireenin tarkoituksena on ilmoittaa kyseessä olevan hätätapaus. Hälytysajoneuvoissa asennetuilla sireeneillä on tarkoitus antaa liikenteessä varoitus äänellä (hälytysvalojen lisänä) että kaikki osaisivat tietää ja varoa että kyseessä on hätätapaus ja hälytysajossa olevilla on kiire tehtäviinsä.


title: Steve Downes

text: Steve Downes on yhdysvaltalainen ääninäyttelijä ja radiojuontaja. Hänet tunnetaan parhaiten "", "Halo 2", "Halo 3" ja "Halo 4" -videopelien Master Chiefin ääninäyttelijänä. Hän toimii myös WDRV-radiokanavan juontajana.


title: Mons Somby

text: Mons Aslaksen Somby (13. helmikuuta 1825 Koutokeino- 14. lokakuuta 1854) oli eräs Koutokeinon kansannousun johtajista. Somby kuului radikaaliin lestadiolaiseen Koutokeinon hurmos-liikeeseen. Kuten kapinan toinen johtaja Aslak Hætta, Sombykin oli pitkään pidätettynä vuoden 1851 kesällä tapahtuneesta yhteenotosta. Hän kannatti innokaasti kapinan aloittamista ja hänen ideansa oli sytyttää kapinan aikana kuolleen viinakauppiaan talo tuleen. Aslak Hættan tavoin hänet tuomittiin kuolemaan 14. lokakuuta 1854.


title: Henry Bergman

text: Henry Bergman (23. helmikuuta 1868 – 22. lokakuuta 1946) oli yhdysvaltalainen teatteri- ja elokuvanäyttelijä. Bergman on tullut tunnetuksi erityisesti Charles Chaplinin luottonäyttelijänä. Hän näytteli muun muassa Chaplinin elokuvissa "Chaplinin poika", "Kultakuume", "Sirkus", "Kaupungin valot" ja "Nykyaika".


title: Kautokeinon kapina

text: Kautokeinon kapina voi tarkoittaa ainakin seuraavia:


title: Batman: The Caped Crusader

text: Batman: The Caped Crusader on vuonna 1988 julkaistu toimintaseikkailupeli, joka perustuu DC Comicsin sarjakuvahahmoon Batmaniin. Pelin on kehittänyt Special FX ja se on julkaistu ZX Spectrumille, Amigalle, Amstrad CPC:lle, Atari ST:lle, Commodore 64:lle ja DOS:lle.


title: Batman: The Caped Crusader

text: Pelissä on kaksi osaa, jotka voi pelata haluamassaan järjestyksessä. Ensimmäisessä osassa Batman saa vastaansa Pingviinin, joka yrittää valloittaa maailman robottipingviiniarmeijalla. Toisessa osassa Jokeri on siepannut Robinin, joka Batmanin täytyy pelastaa. Batmanilla on käytössään normaalien lyöntien ja potkujen lisäksi batarangeja, jotka toimivat osittain bumerangin tavoin.


title: Batman: The Caped Crusader

text: The One -lehti antoi Amiga- ja Atari ST-versioille pisteiksi 84% arvostelussaan.


title: Tapahtumatuotanto

text: Tapahtumatuotanto on monimutkaisesti määriteltävä termi. Käytännössä tapahtumatuotannon piiriin kuuluvat kaikki onnistuneen tapahtuman tuottamiseen tarvittavat elementit tilasta pitopalveluun ja kutsuista esiintyjien järjestämiseen.


title: Tapahtumatuotanto

text: Tapahtumatuotantoa suunniteltaessa tulisi huomioida muun muassa seuraavia seikkoja:


title: Bang Zoom! Entertainment

text: Bang Zoom! Entertainment on vuonna 1993 perustettu yhdysvaltalainen dubbausyhtiö, joka julkaisee animesarjoja ja elokuvia suoraan DVD:lle englanniksi dubattuna. Yhtiö dubbaa myös videopelejä.


title: FK Karabah

text: FK Karabakh on Ağdamin kaupungista lähtöisin oleva azerbaidžanilainen jalkapalloseura. Se pelaa maansa korkeimmalla sarjatasolla Azerbaidžanin valioliigassa. Joukkue on nelinkertainen liigamestari ja kaksinkertainen cup-voittaja.


title: FK Karabah

text: Kaudella 2009 Karabakh menestyi myös kansainvälisillä kentillä, kun se pudotti UEFA Europa Leaguessa jatkosta norjalaisen Rosenborgin.


title: Jan Lööf

text: Jan Lööf (s. 30. toukokuuta 1940) on ruotsalainen sarjakuvapiirtäjä ja kirjailija. Lööf tunnetaan Felix-sarjakuvistaan sekä peikkokirjoistaan, joita on myös suomennettu. Felixistä tuli 1970-luvulla suosittu useissa maissa, ja Lööf teki myös sarjakuviin perustuvan animaatiosarjan.


title: Jan Lööf

text: Lööf oli myös Romu-Nisse ja hänen ystävänsä-sarjan kantavia voimia.


title: Jan Lööf

text: Vuonna 2009 Lööfin toinen sarjakuva-albumi "Felix och det stora upproret" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: MultiFinder

text: MultiFinder on Mac OS -käyttöjärjestelmien laajennus, joka mahdollistaa yhtäaikaisen moniajon. Se esiteltiin ensimmäisen kerran vuonna 1988, System Software 5:ssä, ja se yleistyi System Software 6:n myötä. Se oli yksi merkittävimmistä uudistuksista Mac OS -sarjaan, koska aikaisemmat versiot olivat pystyneet ajamaan vain yhtä ohjelmaa kerrallaan, vaikka usean ohjelman pitäminen auki yhtä aikaa olikin mahdollista Switcher -ohjelman avulla. System 7 -käyttöjärjestelmässä MultiFinder kuului pakettiin. Se oli järjestelmän osa aina Mac OS X:ään asti.


title: MultiFinder

text: MultiFinder toimii jakamalla prosessoriajan sovellusten kesken. Ohjelmat voivat myös ilmoittaa MultiFinderille tarvitsemansa muistin määrän, jotta MultiFinder osaa jaa sen parhaalla tavalla.


title: MultiFinder

text: Ensimmäisessä Macintosh-tietokoneessa vuodelta 1984 oli hyvin rajoitettu määrä muistia (128 Kt), eikä siinä sen takia ollut moniajoa. Ennen MultiFinderia olikin siksi jonkinlaisia moniajojärjestelmiä.


title: MultiFinder

text: Ensimmäisessä Macintoshissa oli Desk Accessories -niminen apuohjelmajärjestelmä, jota pystyttiin ajamaan yhtä aikaa muiden ohjelmien kanssa. Tällaisten apuohjelmien toiminta oli kuitenkin hyvin rajoitettua, koska ne eivät voineet käyttää kovin paljon RAM-muistia. Apple ei kovin paljon painottanut tämän ominaisuuden kehitystä, vaikka se oli melko suosittu, mikä opastikin ohjelmoijia luomaan moniajojärjestelmiä.


title: MultiFinder

text: Apple julkaisi vuonna 1986 Mac Plus -tietokoneen, jossa oli 1 Mt RAM-muistia. Näinkin suuri määrä muistia oli hyvä pohja moniajolle, jonka toteutti ensimmäisen kerran Andy Hertzfeld, Switcher -ohjelmallaan. Kyseinen ohjelma julkaistiin vuonna 1985. Se jakoi muistin pienempiin osiin, joihin sitten voitiin ladata ohjelmia. Käyttäjä pystyi vaihtamaan ohjelmaa valikkorivillä olevan pienen painikkeen avulla. Ohjelmaa vaihdettaessa nykyinen ohjelma liukui vaakasuunnassa pois näytöltä ja valittu ohjelma liukui sisään. Ohjelmat eivät vaatineet mitään erityismuutoksia toimiakseen Switcherin kanssa. Switcher ei kuitenkaan varsinaisesti ajanut ohjelmia yhtä aikaa, sillä passiiviset ohjelmat eivät suorittaneet mitään toimintoja, mutta niiden muisti pysyi samana. Aktivoidessa suoritusta jatkettiin samasta kohdasta, mihin oli lopetettu.


title: Viheranakonda

text: Viheranakonda eli aiemmalta nimeltään anakonda ("Eunectes murinus") on jättiläiskäärmeiden heimoon kuuluva käärme. Vihreää anakondaa pidetään paljon vankeudessa, niin kotioloissa kuin eläintarhoissa. Laji on lisätty CITES-sopimuksen Appendix II -liitteeseen. Laji on maailman painavin käärmelaji. Se ei ole kuitenkaan yleisen uskomuksen vastaisesti maailman pisin käärme, pisin on aasialainen verkkopyton.


title: Viheranakonda

text: Viheranakonda on yksi maailman pisimmistä käärmeistä ja läntisen pallonpuoliskon pisin käärme. Naaraalla saattaa olla mittaa 6-9 metriä ja painoa yli 100 kg. Koiraat eivät juuri kasva kolmea metriä pidemmäksi.


title: Viheranakonda

text: Viheranakondan ruumis on päältä oliivinvihreä ja mustatäpläinen. Sivuilla on täpliä, joissa on mustan lisäksi keltainen keskus. Vatsa on keltaisenvihreä. Pää on ruumiin värinen ja pieni. Silmien takana on mustat juovat.


title: Viheranakonda

text: Viheranakondaa tavataan Etelä-Amerikassa Andien itäpuolella Kolumbiassa, Venezuelassa, Guayanassa, Surinamessa, Ranskan Guayanassa, Trinidadin saarella ja Brasiliassa. Laji elää sademetsissä suurten jokien lähistöllä yksinään.


title: Viheranakonda

text: Viheranakondat syövät aikuisina pääasiassa lintuja, monenlaisia nisäkkäitä, kaloja ja muita matelijoita. Laji tappaa saaliinsa kuristamalla. Suuret yksilöt voivat tappaa ja syödä jopa jaguaarin tai kaimaanin. Joissain legendoissa ja tarinoissa väitetään, että viheranakonda olisi ihmissyöjä, mutta tällaisille väitteille ei ole löydetty tarpeeksi todisteita. Ruokaa etsiessään vihreät anakondat voivat olla jopa 10 minuuttia sukelluksissa.


title: Viheranakonda

text: Vihreranakondien lisääntymisaika on sadekautena. Uskotaan, että naarat lähettävät ilmaan feromoneja, joiden avulla koiras löytää naaraan. Kosinta ja parittelu tapahtuvat lähes yksinomaan vedessä.


title: Viheranakonda

text: Naaraan tiineys kestää jopa 6-7 kuukautta. Viheranakonda on "vivipaarinen" eli se synnyttää eläviä poikasia. Poikasia syntyy kerralla muutamasta kymmenestä jopa sataan. Vastakuoriutuneet poikaset ovat 70-80 cm pitkiä, ja ne kärsivät muista eläimistä. Selvinneet poikaset kasvavat nopeasti sukukypsyyteen asti muutaman vuoden ikään, jonka jälkeen ne kasvavat hitaammin.


title: Viheranakonda

text: Viheranakonda on jakautunut kahteen alalajiin, "Eunectes murinus gigas" (Latreille, 1801), ja "Eunectes murinus murinus" (Linné, 1758).


title: Viheranakonda

text: Viheranakondan suurin uhka on ihminen. Paikalliset asukkaat tappavat anakondia, koska pitävät niitä ihmissyöjinä. Myös metsästäjät tappavat niitä tehdäkseen niistä matkamuistoja. Kauppaa on rajoitettu CITES-sopimuksen Appendix II -liitteellä, mutta silti niitä salakuljetetaan ympäri maailmaa. Lisäksi suuri uhka on elinympäristöjen tuhoaminen.


title: Edmontonin kansainvälinen lentoasema

text: Edmontonin kansainvälinen lentoasema () on kansainvälinen lentoasema Kanadan Albertan provinssissa 26 kilometriä Edmontonin kaupungista lounaaseen. Kenttää ylläpitää Edmonton Regional Airports Authority.


title: Edmontonin kansainvälinen lentoasema

text: Lentoasema on Edmontonin päälentokenttä ja tärkeä solmukohta pohjoisen Albertan ja Kanadan arktisten alueiden matkustajille ja lentorahdille. Aseman kautta kulki 6 437 334 matkustajaa vuoden 2008 aikana. Kanadan lentoasemista Edmonton on viidenneksi vilkkain. Edmonton on WestJetin yksi tärkeimmistä kohteista ja Air Canadan sekä Air Canada Jazzin solmukohde.


title: Edmontonin kansainvälinen lentoasema

text: Edmontonin ensimmäinen lentoasema oli "Edmonton Industrial Airport", joka myöhemmin nimettiin "Edmonton Municipal Airportiksi" ja nykyisin tunnetaan nimellä "Edmonton City Centre Airport". Suihkukoneiden aloittaessa liikennöinnin 1950-luvun puolivälissä lentoaseman kiitotiet olivat liian lyhyet ja terminaalirakennus oli liian pieni uusille koneille. Transport Canada hankki omistukseensa 2 800 hehtaaria maata ja aloitti uuden lentoaseman rakennustyöt nykyisen Edmontonin kansainvälisen lentoaseman paikalla.


title: Edmontonin kansainvälinen lentoasema

text: Lentoaseman ensimmäisenä terminaalina toimi 1960 avattu hangaari. Vuonna 1963 valmistui uusi matkustajaliikenteeseen suunniteltu terminaali, joka edelleen toimii pohjoisena terminaalina. 1970-luvuilla lentoaseman liikenne kasvoi rajusti Edmontonin kaupungin väkiluvun kasvaessa. Vuonna 1980 aseman kautta kulki noin 2 000 000 matkustajaa. 1980-luvun alusta vuoteen 1995 matkustajamäärät laskivat taloudellisen taantuman johdosta. Suoria lentoja karsittiin ja lentoasema kilpaili lyhyen matkan lennoista kantakaupungin lentoaseman kanssa. Vuonna 1995 suoritetussa kansanäänestyksessa Edmontonin kansalaiset äänestivät reittilentojen keskittämisesta Edmontonin kansainväliselle lentoasemalle, asema sai äänestyksessä 77 prosentin kannatuksen. Kantakaupungin lentoasemalle liikennöivät enää tilauslennot, yksityiskoneet ja sairaankuljetuslennot.


title: Edmontonin kansainvälinen lentoasema

text: Vuonna 2005 valmistuneessa mittavassa laajennuksessa rakennettiin keskusaukiotyylinen halli, uusi eteläinen terminaali, liityntäliikenteen alue, uusi pysäköintihalli ja lentokoneiden asematasojen määrä kasvoi kaksinkertaiseksi. uudistuksen jälkeen lentoasema kykenee palvelemaan 5,5–7,5 miljoonaa matkustajaa vuodessa.


title: Edmontonin kansainvälinen lentoasema

text: Lentoaseman matkustajamäärät ovat kasvaneet rajusti viimeisten vuosien aikana ja se onkin yksi Kandan nopeimmin kasvavista lentoasemista.


title: Wihuri (täsmennyssivu)

text: Wihuri voi viitata seuraaviin;


title: Sonic 3D: Flickies’ Island

text:
Sonic 3D: Flickies’ Island, Sonic 3D Blast USA:ssa ja SEGA Saturnilla, on Sega Mega Drivelle ilmestynyt peli, joka on kuvattu isometrisestä kuvakulmasta. Peli löytyy myös Sonic Mega Collection-pelistä (myös Mega Collection +).
Sonic Archie-sarjakuvassa julkaistiin peliä varten 48-sivun mittainen erikoisjulkaisu tammikuussa 1997. Toinen adaptio peliin liittyen on englantilaisen Sonic the Comic-sarjakuvan #104-#106-numeroissa. Pelin Mega Drive- versio on viimeinen Sonic-peli kyseiselle laitteelle.